ABAALONDEDDWA okukuliramu ttiimu egenda okuyiggira Bobi Wine obululu bwa 2021 balaze amakubo ge bataddewo agagenda okubatuusa ku buwanguzi. Medard Lubega Sseggona (Busiro East) eyaweereddwa okukuliramu ebitundu bya Kampala n'emiriraano yagambye nti omulimu omukulu gwe bagenda okutandikirako gwa kukunga bawagizi baabwe babeere bumu n'okuzimba abakulembeze okuva wansi ku byalo.\nKyokka olw'okuba People Power kisinde nga si kibiina kya byabufuzi kijja kubeetaagisa okutuula n'abantu abalala bonna abakkiririza mu nkyukakyuka bakkaanye ku bantu abalina okwesimbawo ku bifo eby'enjawulo.\nMoses Bigirwa omu ku bakunzi mu kitundu ky'e Busoga yagambye nti ekikulu ekyabalagiddwa kwe kutegeka abantu nga beenyigira mu nkyukakyuka ezijja. Bagenda kusunsula abantu abagenda okwesimba ku bifo eby'enjawulo okuviira ddala ku byalo okutuukira ddala mu bubaka bwa palamenti.\nBagenda Lwakutaano July 26, 2019 2 Bukedde AMAWULIRE kusomesa abavubuka okwenyigira mu bukulembeze n'okubayigiriza okukola bizinensi ez'enjawulo basobole okweggya mu bwavu.\nDr. Lulume Bayiga akwataganya ekitundu ky'e Mukono n'emiriraano yategeezezza nti ekikulu bagenda kulung'amya n'okukunga abantu bonna abaagala okuva mu NRM kuba ekisinde kye balimu kye kyokka ekisobola okutuusa eggwanga ku buwanguzi.\nEky'okuba nga bava mu bibiina eby'enjawulo yagambye nti tekijja kunafuya bibiina by'obufuzi, naye bagenda kweyongera amaanyi kuba okwerumaaluma kuweddewo.\nOkugeza bakyebuuza oba nga Medard Seggona anaawagira Latif Sebaggala ku bwa loodi mmeeya n'alekawo munywanyi we Erias Lukwago bwe bawoleza emisango mu kkampuni emu eya Erias Lukwago and Company Advocates.\nGen Mugisha Muntu akulembera ekibiina kya ANT yasuubizza nga bwe bajja okukolagana obulungi n'ekisinde kya People Power n'abalala bonna abakkiririza mu kukozesa amateeka okukyusa obuyinza.\nBwe yabadde ayogera ku kya bammemba b'ekibiina kye ekya ANT abaalondeddwa mu kisinde kya People Power yagambye nti tekisaanidde kweraliikiriza bantu kuba si kizibu era bajja kukigonjoola.\nKyokka Ssaabawandiisi wa DP, Gerald Siranda yalabudde aba People Power okubeera abeegendereza n'okukakasa nti be baalonze tebaatataaganya mirimu gya bibiina. Dr. Kiiza Besigye mu bubaka bwe yafulumizza yayozaayozezza Bobi Wine n'agamba nti abaalondeddwa asuubira nti bagenda kuyambako okulwanirira emirembe, eddembe ly'obuntu n'enfuga ya demokulaasi mu ggwanga.\nBobi Wine bwe yabadde atongoza ttiimu y'okumunoonyeza obululu yakinogaanyizza nti ekisinde kya People Power si kibiina kya byabufuzi. Yalaze nti bali mu mugendo ogugatta abantu bonna nga tebafudde ku maddiini , amawanga wadde ebibiina byobufuzi eby'enjawulo.\nAni anaasimattuka ekibbattaka n'ekisengulabantu mu 2013?\nMuseveni asazeewo ku ttaka Katikkiro ly'akaayanira n'abasenze: Baddiziddwa ebibanja byabwe


Bukedde Online - Ekkanisa yalagajjalira ettaka lyayo - Maj.Gen. Nalweyiso\nNambooze bamuyise mu bya 'Togikwatako' abi...\nMAJ. GEN. Proscovia Nalweyiso agambye nti ekkanisa ya Uganda yalagajjalira ettaka lyayo e Mukono. Era yeegaanye okukuma omuliro mu bantu okukola obulumbaganyi ku Balabirizi.\nMaj. Gen. Nalweyiso mu kakiiko eggulo.\nYabadde mu kakiiko akabuuliriza ku mivuyo gy’ettaka n’ategeeza nti ekkanisa okusuulirira ettaka lyayo abantu ne balyesenzaako, kiringa Greenland Bank bwe yali yazimbibwa mu maaso ga Bbanka ya Uganda enkulu kyokka n’egwa! Nalweyiso yategeezezza nti yeewuunya olumu yali alaba ttivvi n’awulira omwawule ng’abuulira nti abo Banalweyiso balina ssente bagende banoonye awalala we bagula.\n“Oweekitiibwa omulamuzi neewuunya oba ddala ebyo yali abisoma mu Bayibuli! Nze sirwanira ttaka era tolimpulira mu nkaayana za ttaka. Emyaka 63 gye nnina mbadde ku kibanja kya jjajjange era ndi mumativu,” Nalweyiso bwe yaggumizza.\nYasoose kunnyonnyola kakiiko nti ye ekibanja ky’alina kiriko yiika ttaano era alundirako enkoko 20,000/-, alinako ennyumba z’abapangisa era akikolerako enkulaakulana yonna esobola.\nNti kyokka ettaka ekkanisa ly’ekaayanira yalilekawo era terina nkulaakulana gy’erikolerako ky’ova olaba ng’abantu baalyesenzaako.\nBwe baamutegeezezza nti Rev. Dr. John Sennyonyi amyuka Cansala wa UCU (Uganda Christian University), yategeeza nti baali basimbye ebisagazi ku ttaka lino abantu abatiisatiisa ekkanisa okugigoba ku ttaka ne babisaawa ne babyonoona, Nalweyiso yabuuzizza kye baali basimbidde ebisagazi kubanga tebalina nte ze baali bagenda kubiriisa.\nOmulamuzi Catherine Bamugemereire, akulira akakiiko yamubuuzizza oba amanyi ku nteekateeka y’ekkanisa nga bwe baategeeza nti bategeka kuzimbako mayumba n’ayanukula nti enteekateeka tagimanyiiko kyokka ettaka baaliragajjalira kubanga naye we yagendera mu lutalo yatambula ebitundu by’eggwanga ebyenjawulo n’amalayo ekiseera kyokka yagenda okudda ku kibanja kye, yakisanga nga bwe yakireka.\nAYOGEDDE KU TTAKA LY’E NTAAWO\nNalweyiso yagambye nti enkaayana wakati w’Ekkanisa ne famire ya Ham Mukasa ku ttaka ly’e Ntaawo zaatandika mu myaka gya 2000.\nKino ekkanisa ebadde ekimanyi kyokka baasitudde eggye lya Yesu okugenda ku ttaka lye bamanyi nti liriko enkaayana nga tebalina bukuumi.\nYeegaanye eky’okukuma omuliro mu bantu n’agamba nti Rev. Dr. Sennyonyi bwe yabadde mu kakiiko, yannyonnyodde ng’alabika amutidde kubanga bangi balowooza nti abaamagye buli we babeera bagenda n’emmundu. Ettaka eryogerwako liri ku bulooka 99 poloti 9 e Ntaawo - Mukono.\nMu August wa 2016, Abalabirizi b’Ekkanisa ya Uganda bwe baagendayo okulirambula, abantu baali baagala kubookera mu bbaasi.\nEttaka lino ekkanisa erikaayanira ne Famire ya Ham Mukasa nga bagamba nti baali baabawa liizi egenda okuggwaako so ng’ekkanisa egamba nti ettaka Mukasa yaligiwa era mu kiseera kino baalissa mu mannya ga UCH Holdings.\nMaj. Gen. Proscovia Nalweyiso


Bukedde Online - Omulongo asazeeko nnyina obulago\nOmulongo asazeeko nnyina obulago\nSpice Diana akoledde abaana abalina obulemu ku mubiri akabaga\nOmukugu mu kujjanjaba ensigo aziikiddwa\nAdded 16th November 2020\nPoliisi ng'eggyawo omulambo gwa nnaalongo Kyalema.\nYASOOSE kukubira mulongo munne Babirye essimu n'amutegeeza nga bw'agenda okukola ekintu ekitali kya bulijjo bonna kye balifa nga bamujjukirirako. Mwannyina teyategedde nti Joseph Kato 27, yabadde yamaze dda okuwagala ekiso kye yakozeseza okusala nnyaabwe Nnaalongo Beatrice Kyalema obulago.\nEttemu lino lyabaddewo ku Lwomukaaga ku luguudo lw'e Salaama mu Kifampa zzooni mu munisipaali y'e Makindye. Kigambibwa nti Kato bwe yamaze okusala nnyina obulago yamuggyeeko ssente zonna ze yabadde nazo n'alinnya bodaboda n'abulawo.\nAbamu ku batuuze baategeezezza nti Kato aludde nga yeegeza mu kutta nnyina era baganda be bazze bamutwala ku poliisi y'e Katwe enfunda eziwera kyokka nnyaabwe (kati omugenzi) n'amweyimirira Mmeeya wa Makindye Hajji Ali Nganda Mulyanyama yatuuse mu kifo kino n'asasula abookya ebyuma abaasaze enziji poliisi n'esobola okuggyayo omulambo.\nApostle Sserwadda awabudde aba People Power okwesonyiwa enkoofira emmyuufu\nMunnayuganda attiddwa mu ntiisa e South Africa\nOwa Poliisi Baguma asimbiddwa mu kaguli ka kkooti ya Buganda Road mu musango gw'okutta omusuubuzi Donah Katushabe\nLwaki abanene mu NRM babakubye akalulu k'ebibiina ?


Kkooti enywezezza obuwanguzi bwa Segiriinya e Kawempe North, Omusango gwa Kidandala gugobeddwa. - Watchdog Uganda\nKKOOTI enkulu mu Kampala etadde akaseko ku matama g’omubaka wa Kawempe North Muhammad Segiriinya, oluvanyuama lw’okugoba omusango ogw’amuwabirwa munne bwe baavuganya Sulaiman Kidandala, nga amulanga obutaba n’abiwandiiko bya buyigirize.\nKkooti era enywezezza obuwanguzi bwa Segiriinya nga omubaka wa Kawempe nga yesigamye ku kuba nti omuwaabi yalemwa okuwa omuwawabirwa empapula eziraga nti alina omusango mu kkooti, bwatyo omulamuzi nasalawo nti omusango gugaanye okuyimirirawo olwa Segiriinya obutamanyako nti ddala yawawabirwa.\nKitegerekese nti mu kiseera Kidandala we yayagalira okuwa Segiriinya empapula za kkooti, yali mu kkomera e Kitalya, nga eno ba puliida ba Kidandala baalemwa okussaayo empapula ezilaga nti baali bamukubye mu mbuga z’amateeka, era nga okusinziira ku nsalawo y’omulamuzi Henrietta Waloyo alaze nti yadde abakulira ekkomera lye Kitalya tebalina lupapula lwonna lwe baafuna ku lw’omusibe waabwe Segiriinya.\nBino we bijjidde nga ne ba Puliida ba kakiiko ke by’okulonda nabo baali baasaba dda kkooti egobe omusango gwa Kidandala, nga bagamba nti omuntu waabwe yali teyamanyisibwako ku byakuwawabirwa.\nWabula ba Puliida ba Kidandala baategeza kkooti nti bwe batuuka mu kkomera e Kitalya Segiriinya gye yali asibiddwa yagaana okukwata empapula za kkooti mu bugenderevu, kyokka nga balemerako nti ddala yamanya nti yawawabirwa.\nOlwaleero Omulamuzi Waloyo asazeewo nti tewali bujulizi bulaga nti ddala Segiriinya yamanyisibwako ba puliida ba Kidandala nti yawawabirwa nga amateeka agafuga e Ggwanga Uganda bwe gagamba.\nAyongeddeko nti ba Puliida ba Kidandala baalina okukwasa Segiriinya empapula za Kkooti mu buntu, nga bwe balemererwa baalina okuzikwasa akulira ekkomera lye Kitalya naziteeka ku lubaawo okulangibwa ebilango mu kkomera kye batakola, nga omusango tegusobola kuyimirira nga omuwawabirwa teyamanya nti alina okubaako byaddamu ku kkooti, bwatyo nalangirira Segiriinya ku bubaka bwa Kawempe North.\nMu kulonda okwaliwo mu January w’omwaka guno Kidandala yafuna obululu 7,512 ate Segiriinya naafuna 41,197.\nExploit Dubai Expo to market Uganda produce – Museveni to Trade Ministry


Bukedde Online - Nafuna eyannaazaako ennaku y'omusajja eyannemesa emisomo\nNafuna eyannaazaako ennaku y'omusajja eyannemesa emisomo\nOmutima gunnumira Nakintu\nOmukwano gwaffe nga gwakamala akaseera katono, makanika wange yanfunyisa olubuto.\nOMUSAJJA gwe nasookerako yandabya ennaku. Yanfunyisa olubuto, olwamala n’ansuulawo. Nze Pelline Atuhire.\nTwalabagana n’omusajja ono e Rukungiri gye nali mbeera mu 2008. Mu kiseera ekyo nali nsoma S2. Yali akanika masimu mu kibuga ky’e Rukungiri ate nze nga mbeera mu maka ga bakadde bange.\nOkumpangula omutima kyava ku ngeri gye yali yeeyisaamu kuba yakozesa obukodyo bungi omwali n’okumpokera ssente buli kadde. Omutima gwange gwagenda gukyuka mpola okutuusa lwe yagutengula ne nzikiriza okumujjulira oluwombo lw’omukwano.\nBannange, ebibbe tebyala! Omukwano gwaffe nga gwakamala akaseera katono, makanika wange yanfunyisa olubuto.\nEmisomo gyange bw’atyo bwe yagirinnyamu eggere era gyakoma awo. Ng’ategedde nti nfunye olubuto, yantwala mu maka ge ne tutandika obulamu obw’obufumbo.\nKu ntandikwa buli kimu kyali kitambula bulungi kuba yali yeeyisa bulungi era ng’andaga nti anjagala okuzaama.\nEmbeera za munnange zaatandika mpola okukyuka era ekiseera kyatuuka n’andaga nti ankooye. Awaka yatandika okuyingira amatumbibudde ate ng’olumu takomawo. Namala ekiseera nga mu nnyumba nsulamu bw’omu ate nga ntyamu.\nObuvunaanyizibwa bw’awaka yabusuulawo nga takyalina ky’agula wadde emmere. Kyantwalira ekiseera kiwanvu okutuusa bwe nazaala. Obulamu bwankaluubirira kuba nali sirina mulimu. Nakizuula luvannyuma nti munnange yali awasizza omukazi omulala!\nNalaba embeera eyongera kunkaluubirira, kwe kusalawo okumuviira ne nzirayo mu bazadde bange era n’okutuusa kati siddangamu kuwuliza bimufaako.\nkiseera kyatuuka ne nfuna omusajja omulala eyannaazaako ennaku gye nalina ku mutima. Bannange, omusajja andaze omukwano ogutagambika ne nneebuuza nti oba yali ludda wa nga mbonaabona n’abayaaye?\nOkumanya anjagadde n’anneerabiza ennaku, jjuuzi namwanjudde mu bakadde bange era tusigazza kimu mbaga.\nEbivaako famire y'omusajja okukyawa mukaziwe\nAte kabi ki okulya ku zange?\nEyandesa emisomo yandabya ennaku\nOmusajja yanjiwa ku lunaku lw'okwanjula


Bukedde Online - Abakulembeze b'abaliko obulemu beekokkodde abezza ebibaweebwa\nBalaajanidde Gavt ku nkaayana z'ensalo wa...\nOmumbejja Mazzi, yategeezezza nga mu Wakiso bwe balina ekizibu ky'abantu abeerimbika mu baliko obulemu ng’ebintu byonna bwe bijja be babyezza olwo abantu abaliko obulemu ne baviirako awo.\nAbamu ku bantu abaliko obulemu ne bulangiti ze baafunye.\nABAKULEMBEZE b'abantu abaliko obulemu mu Disitulikiti y'e Wakiso beekokkodde abamu ku bannaabwe abezza ebintu by'abaliko obulemu ebiba bibaweereddwa okwekulaakulanya.\nBano nga bakulembeddwaamu omubejja Deborah Mazzi, kkansala omukyala akiikirira abaliko obulemu ku Disitulikiti y'e Wakiso, baasinzidde ku mukolo gwa Night to Shine ogwategekeddwa ku kkanisa ya Caring Heart Ministries e Kakiri n'ekigendererwa eky'okuzza essuubi mu bantu abaliko obulemu ne balaga obwennyamivu olw'ebintu ebiweebwa abaliko obulemu kyokka ne bitabatuukako.\nOmumbejja Mazzi, yategeezezza nga Wakiso balina ekizibu ky'abantu abeerimbika mu baliko obulemu ng'ebintu byonna bwe bijja be babyezza olwo abantu abaliko obulemu ne baviirako awo.\nKyokka Mazzi yagamba nti yadde ye nga omuntu talaba kyokka azze awulira abamu ku bantu abakwatibwa olw'okwerimbika mu bantu abaliko obulemu nti kyokka tebavunaaniddwa kimala n'asaba wabeewo ekikolebwa mu bwangu okutaasa embeera.\nOmukolo guno gwetabiddwako abantu abaliko obulemu abasoba mu 200 era nga wano Pasita Paul Musisi akulira Ekkanisa ya Caring Heart Ministries e Kakiri yabadduukiridde n'ebintu eby'enjawulo ebikozesebwa mu bulamu obwa bulijjo omwabadde ne bulangiti era n'avumirira omuze gw'okusosola abantu abaliko obulemu.\nPasita Musisi, era yalaze obwennyamivu olw'abamu ku bazadde abakweka abaana olw'okubeera n'obulemu ne batabawa mukisa kusoma n'okulabirirwa ng'abaana abalala n'ategeeza nti nabo bantu abeetaaga okufiibwako ng'abalala. Mazzi yasiimye Pasita Paul Musisi olw'okudduukirira abaliko obulemu mu Wakiso n'asaba n'abazira kisa abalala okwongera okubadduukirira n'ebintu omuli obugaali n'ebyetaago ebirala.\nCaring Heart Ministries, Kakiri\nPasita Paul Musisi


Museveni ne Nabbanja balidde matereke. – CBS FM\nMuseveni ne Nabbanja balidde matereke.\nPresident Yoweri Kaguta Museveni Tibuhaburwa, avumiridde obwassemugayaavu obuli mu ba RDC.\nPresident Yoweri Kaguta Museveni Tibuhaburwa, avumiridde obwassemugayaavu obuli mu ba RDC abalemererwa okutuukiriza obuvunaanyizibwa bwabwe, olwo essira nebalissa mukulwanyisa bannabyabufuzi abavuganya government.\nObwennyamivu buno Museveni yabulagidde mu lukiiko lw’akakiiko ka NRM ak’okuntikko CEC n’anenya nnyo ssaabaminisita Robinah Nabbanja olw’okulemererwa omulungamya ba RDC ku kyebateekeddwa okukola.\nMuseveni eyabadde tasalikako musale yategeezezza nti office ya RDC teteekeddwa kussibwamu abo abalemereddwa mu by’obufuzi oba bebawangudde mu kalulu, wabula eteekeddwa okussibwamu omuntu asobola okutambulira ku miramwa gy’ekibiina naddala okukulaakulanya abantu.\nTibuhaburwa yagambye nti omulimu omukulu ogwa RDC kwekubeera entabiro era omukutu gw’enkulaakulana mu bitundu gyebaba basindikiddwa.\nSsentebe wa NRM mu ngeri yeemu akikkaatirizza nti essaawa etuuse okukwata ku nkoona ba RDC abeenoonyeza ebyabwe olwo nebavumaganya government.\nOmukulu era yawadde ekiragiro nti tekikyakkirizibwa RDC kulekulira milimugwe mbu avuganye ku kifo kyonna eky’ebyobufuzi.\nMu lukiiko lwa CEC luno olwatudde mu maka g’obwapresidenti e Ntebe, ssaabalwanyi Museveni yalagidde Nabbanja obutakkiriza bannabyabufuzi n’abo abeeyita abanene okumuperereza abeeko abantu baawa ebifo byba RDC kyokka nga tebalina bisaanyizo.\nMuseveni agamba nti ba RDC naddala mu kisanja kino bateekeddwa okukunga bannansi okwenyigira mu by’enkulaakulana nga Parish Model basobole okuva mu bwavu obubayonka obutaaba.\nMu lukiiko lwerumu kyasaliddwawo nti mu May w’omwaka ogujja ekibiina ky’akulonda abukulembeze bw’okubyalo nga enteekateeka eno esuubira okuwemmenta obuwumbi bwa shilling 40.


ABAWAGIZI batono nnyo abaali bamanyi nti ensambaggere muzannyo oguyinza okukung’aanya enkuyanja y’abawagizi mu myaka egiyise.\nBya Hamid Kalanzi\nOmwaka 2011, guzuukusizza omuzannyo guno era bangi ku bazannyi baagwo ne bakukunukayo nga baagala okugwenyigiramu.\nTeri mulala akutte mumuli gwa kutunda muzannyo gwa nsambaggere okuggyako Moses Golola era omwaka we guggweereddeko ng’erinnya lye litunda okukira keeki eyokya. Ekivudde mu ekyo, ze kkampuni ennene okutandika okumwettanira azikubire obulango nga n’abamu ku bantu ssekinnoomu batandise okwepaatiikako erya ‘Golola’.\nGolola ajja ku maapu:\nOlunaku Golola lwe yakuba Abdul Kadri enzaalwa ya Sudan mu lulwana olwali ku wooteeri Africana, abawagizi b’omuzannyo gw’ensambaggere lwe batwala ng’amazaalibwa g’omuzannyo guno.\nZaali ennwaana ssatu zokka, Golola ze yatwala okukubiramu Kadri n’awangula omusipi gwa East And Central Africa. Kino kyazuukusa bangi abaali batamanyi nti ensambaggere muzannyo olw’abawagizi abeeyiwa ku Africana. Abensambaggere abaali batamanyiddwa, ettutumu, lye yafuna kwolwo, lyabakwasa ensaalwa ne bagamba nti Golola abuuse amadaala, “Alwana atya n’Omugwira nga ffe atulese wano,” abamu ku bazannyi b’ensambaggere bwe baagamba.\nMu kubaanukula, Golola yabagamba nti, “Nze ndi ‘intanasono’. Sirwana na bakubi ba butayimbwa. Mumale kutuuka ku ddaala lyange olwo mumpite nnwaane nammwe.”\nKiki ekitunze Golola?:\nAbamu bagamba nti Golola teyeetaaga kitunzi. Bw’atandika okwogera toyinza butaseka oba okwewuunya omuvubuka embulakalevu kafulu mu kusengeka n’okulonda ebigambo ebinyuvu.\nEbimu ku bigambo bya Golola:\n1. Omubiri gwange gukaluba nga lwazi.\n2. Nze n’ensiri zintya, buli lwe zindaba nga zidduka.\n3. Nze nsobola okutunuulira omukazi n’afuna olubuto.\n4. Ng’enda kukuba Omuzungu addugale.\n5. Golola naye atya Golola\nMalik Kaliisa ne Titus Tugume:\nBombi baali baasuumuusibwa okuzannya ogw’ensimbi. Balina okuttunka bombiriri ng’awangula y’alina okuttunka ne Golola. Tugume yakuba Kaliisa n’amu-leka mu kkubiro. Oluvannyuma lw’okumegga Kaliisa, Tugume yakangaza nti, “Golola y’addako.” Wabula Golola yamuddamu nti, “Sirwana na basombi ba musenyu.”\nBusungu naye muzannyi wa nsambaggere azze ku maapu omwaka guno. Okufaananako Kaliisa ne Tugume, naye yasaba alwane ne Golola wabula tekyasoboka. Yategeka olulwana ne munne Kikonwa olwali ku Eden Service Park e Bwaise. Ebyavaayo byali bya buvuyo era Kikonwa yagenda agamba nti ye muwanguzi wadde nga Busungu ye yalangirirwa.\nGolola attunka ne Andras Nagy:\nBuli omu yeesunga okulaba Golola bw’aggunda Omuzungu amuleke mu kkubiro. Olulwana olwali ku Africana nga December 9, lwasomboola abantu okuva e Bule n’e Bweya bawagire munnaabwe. Kigambibwa nti lwassaawo likodi y’abantu abangi abakyasinze okuba mu kifo kino.\nNg’omuzannyo gugenda mu maaso, obuvuyo bwatandika okweyoleka. Nagy enzaalwa y’e Hungary, yatandika na kukola bukolomooni kumbe ayoola bubonero. Musajjawattu Golola ye yali mu miguwa ng’alaba munne bwe yeemooola nga tamanyi nti afiirwa bubonero.\nNg’omuzannyo gugenda mu maaso, abawagizi ba Golola baatandika okukkiriza nti Nagy teyali mupange ng’abangi bwe baali babisaza ne kisiimuulawo n’eby’abaamubika nti yali yafa dda.\nKu nkomerero, engaba y’obubonero teyategeerekeka era eyali kalabaalaba w’omukolo, Roger Mugisha yalangirira Golola ku buwanguzi ate ddiifiri Fritz Exertenburg n’amusikako empapula n’alangirira Nagy. Golola yasigaza omusipi kyokka tewali yamanya muwanguzi mutuufu.\nSsente za Golola zibula:\nOluvannyuma lw’olulwana, ebyaddirira lwali lutalo lwa ssente wakati wa Golola ne kitunzi we Patrick Kanyomozi. Endagaano bombi gye baakola yalema bangi okutegeera.\nEntalo zino, tezaakoma awo wabula zaatuuka n’ewa minisita Charles Bakkabulindi. Ekyaddirira, kyali kya Golola kugoba Kanyomozi ku bwakitunzi.\nByonna ebyaliwo, abawagizi ba Golola baabissa ku bbali era bakyamutwala ng’omuzira waabwe.


Bukedde Online - Abalimi basomeseddwa okukola ekigimusa okuva mu musulo gw'abantu\nMu nte emu nafunamu ekiraalo ky'endala mukaaga\nAbalimi basomeseddwa okukola ekigimusa okuva mu musulo gw’abantu\nAbantu nga basomesebwa enkozesa y’omusulo.\nABALIMI basula batakula mitwe okunoonya engeri gye basobola okwongera ebirungo bya Nitrogen, Phosphorus ne Potassium ekimanyiddwa ennyo nga NPK ebiriisa ebirime okuva mu ttaka okuliisa ebirime bafunemu ekiwera.\nWano ab'ekibiina kya African Science Graduate Organization, we bajjidde n'enkola y'okukozesa omusulo gw'abantu okugimusa ettaka olwo abalimi basobole okufuna mu ffaamu zaabwe n'okwekulaakulanya.\nMesullam Wakobere omu ku badayirekita b'ekitongole agamba nti, omusulo gufumbekeddemu obugagga okuviira ddala mu birungo ebijimusa ettaka okutuuka ku birungo ebirala ebisobola okuvaamu amafuta, ebyuma n'ebirala okusinziira ku tekinologiya gwe mulina. "Mu kiseera kino ffe tutandise n'omusulo okuguggyamu ebijimusa by'amazzi okuyamba abalimi ababadde bafiirizibwa ssente ze bassa mu kulima n'abalala mu kugula ebigimusa by'ebicupuli", Wakobere bw'agamba.\nBano bagamba nti, baatandika okukuhhaanya omusulo nga mu kiseera kino bali mu disitulikiti 70 nga buli sitoowa esangibwa mu disitulikiti mulimu liita ezisoba mu100. "Omusulo guno tugugula kuva mu bantu nga bano balina okusooka okusomesebwa mu nkola zaffe kuba twagala omusulo omulamu era wano tubawa akuuma ke bassa mu kadomola ka liita emu olwo buli liita ne tugibagulako 32,000/-", Wakobere bw'agamba.\nYe Hassan Ssembatya agamba nti, baagala okusooka okuweza abantu abasobola okubawa obungi bw'omusulo gwe beetaaga olwo batandike okugussa ku katale wabula nga mu kiseera kino bakyatalaaga eggwanga okusomesa abantu bonna ebirungi n'enkola yaabwe gye bagenda okukola ekigimusa ku musulo. Bano bagamba nti boogerezeganya n'abakulembeze okulaba nga batambulira wamu mu kusomesa abantu n'okulaba nga beegatta ku kibiina beeyongera\nSiriimu bwe yankwata nnasooka kumuyita Ebola\nOmusajja omufumbo si wuwo\nOmusajja yaganza omukazi omukadde ne mmwenenya


Ebigambo Ebibudaabuda mu Biseera Ebizibu\nBISOME MU Afrikaans Albanian Amharic Armenian Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bicol Bislama Bulgarian Cakchiquel (Central) Cambodian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Kurdish Kurmanji (Caucasus) Kurdish Kurmanji (Cyrillic) Kwangal Kwanyama Lamba Latvian Lhukonzo Lingala Lithuanian Lucholi Luganda Lunda Lunyankore Luo Luswayiri Luswayiri (Congo) Luvale Luwalabu Macedonian Malagasy Malay Malayalam Maltese Mam Mambwe-Lungu Marathi Mauritian Creole Maya Mazatec (Huautla) Mbunda Mizo Mongolian Moore Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngangela Nias Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Pidgin (Cameroon) Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Romanian Russian Samoan Sango Saramaccan Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tshiluba Tsonga Turkish Twi Tzeltal Tzotzil Ukrainian Umbundu Urdu Urhobo Uruund Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\nEBIKWATAGANA N’EBIRI KUNGULU | ANI AYINZA OKUTUBUDAABUDA?\nOkubudaabudibwa mu Biseera Ebizibu\nAbantu bafuna ebizibu ebitali bimu, era tetusobola kubyogerako byonna mu kitundu kino. Naye ka twetegereze ebyo eby’emirundi ena bye twayogeddeko ku ntandikwa. Weetegereze engeri Katonda gye yabudaabudamu abantu abaalina ebizibu ebyo.\nBW’OBA TOLINA MULIMU\n“Nnatandika obutanyooma mulimu gwonna, era twalekera awo okusaasaanya ssente ku bintu ebiteetaagisa.”—Jonathan\nSeth * agamba nti: “Nze ne mukyala wange twafiira emirimu gyaffe mu kiseera kye kimu. Okumala emyaka ebiri, ab’eŋŋanda zaffe be baabutuwanga obusente bwe twakozesanga, ate oluusi twafunangayo n’obulimu obutonotono. Embeera eyo yanakuwaza nnyo mukyala wange era nange yandeetera okuwulira nga sikyalina mugaso.\n“Kiki ekyatuyamba mu mbeera eyo enzibu? Mukyala wange yalowoozanga nnyo ku bigambo bya Yesu ebiri mu Matayo 6:34. Mu lunyiriri olwo, Yesu yagamba nti tetusaanidde kweraliikirira bya nkya, kubanga buli lunaku luba n’ebyeraliikiriza ebyalwo. Yasabanga Yakuwa, era ekyo kyamuyamba nnyo. Ate nze ebigambo ebiri mu Zabbuli 55:22 byannyamba nnyo. Nange omugugu gwange nnagutikka Yakuwa ng’omuwandiisi wa zabbuli eyo bwe yakola, era Yakuwa yannyamba. Wadde kati nnina omulimu, nze ne mukyala wange tussa mu nkola amagezi Yesu ge yawa mu Matayo 6:20-22, ne tutaluubirira kufuna bintu bingi. N’ekisinga obukulu, tufubye okunyweza enkolagana yaffe ne Yakuwa, era naffe omukwano gwaffe gweyongedde okunywera.\nJonathan agamba nti: “Embeera y’eby’enfuna bwe yagootaana mu nsi yaffe, bizineesi yaffe eyali emaze emyaka 20 yagwa. Ekyo kyandeetera okweraliikirira ennyo era nze ne mukyala wange twatandika okufuna obutategeeragana. Twali tetukyasobola na kwewola bintu olw’okutya nti tetujja kusobola kusasula.\n“Naye ekigambo kya Katonda n’omwoyo gwe omutukuvu byatuyamba okusalawo mu ngeri ey’amagezi. Nnatandika obutanyooma mulimu gwonna, era twalekera awo okusaasaanya ssente ku bintu ebiteetaagisa. Olw’okuba tuli Bajulirwa ba Yakuwa, bakkiriza bannaffe nabo baatuyamba nnyo. Baatugumyanga, era embeera bwe yabanga ezibuwadde, baatuwanga obuyambi bwe twabanga twetaaga.”\nOBUFUMBO BWE BUSATTULUKUKA\nRaquel agamba nti: “Omwami wange bwe yandekaawo kyannuma nnyo, era nnawulira ng’obusungu bujula okunzita. Naye Katonda yambudaabuda. Nnamusabanga buli lunaku era yampa emirembe. Yannyiga ebiwundu bye nnalina ku mutima.\n“Ekigambo kya Katonda, Bayibuli, kyannyamba okufuga obusungu. Nnakolera ku bigambo by’omutume Pawulo ebiri mu Abaruumi 12:21 awagamba nti: ‘Tokkirizanga kuwangulwa bintu bibi, naye wangulanga ebintu ebibi ng’okola ebirungi.’\n“Wabaawo ekiseera lwe kyetaagisa okwesonyiwa ekintu. . . . Kati nnina ebiruubirirwa ebirala mu bulamu.”—Raquel\n“Waliwo mukwano gwange eyampa amagezi agannyamba ennyo. Yandaga Omubuulizi 3:6 n’aŋŋamba nti wabaawo ekiseera lwe kyetaagisa okwesonyiwa ekintu. Amagezi ago tegaali mangu kugoberera, naye gaali malungi. Kati nnina ebiruubirirwa ebirala mu bulamu bwange.”\nElizabeth agamba nti: “Obufumbo bwo bwe busattulukuka, oba weetaaga okubudaabudibwa. Nnina mukwano gwange eyambudaabuda ennyo. Yakaabiranga wamu nange, yaŋŋumyanga, era yandaga okwagala kungi. Ndi mukakafu nti Yakuwa ye yamukozesa okumbudaabuda.”\nBW’OBA NG’OLI MULWADDE OBA NG’OKADDIYE\n“Bwe mmala okusaba, mpulira ng’omwoyo gwe gumpadde amaanyi.”—Luis\nLuis gwe twayogeddeko mu kitundu ekyasoose mulwadde wa mutima, era emirundi ebiri yabulako katono okufa. Takyasobola kussa bulungi era alina okubeera ku kyuma kya oxygen okumala essaawa 16 buli lunaku. Agamba nti: “Nsaba Yakuwa buli kiseera era bwe mmala okusaba, mpulira ng’omwoyo gwe gumpadde amaanyi. Okusaba kunnyamba ogumira embeera gye ndimu kubanga ndi mukakafu nti Yakuwa anfaako.”\nAte ye Petra atemera mu myaka 80 agamba nti: “Waliwo ebintu bingi bye njagala okukola naye sisobola kubikola. Kimpisa bubi okulaba ng’amaanyi gange gagenda gakendeera. Mpulira ng’obulamu bukendedde era kati eddagala lye limbeesaawo. Ntera okulowooza ku bigambo bya Yesu bwe yasaba Kitaawe nti bwe kiba kisoboka aggyewo ekizibu ekyali kimwolekedde. Yakuwa yawa Yesu amaanyi, era nange ampa amaanyi. Okusaba buli lunaku kinzizaamu nnyo amaanyi. Bwe mmala okwogera ne Yakuwa nfuna obuweerero.”—Matayo 26:39.\nJulian amaze emyaka ng’asatu ng’alumizibwa obulwadde obuyitibwa multiple sclerosis alina endowooza y’emu. Agamba nti: “Kati ntambulira mu kagaali, naye obulamu bwange bulina ekigendererwa olw’okuba nfuba okuyamba abalala. Okuyamba abalala kuleeta essanyu era ne Yakuwa atuwa amaanyi buli lwe tuba tugeetaaga. Nange mpulira ng’omutume Pawulo eyagamba nti: ‘Nnyinza byonna olw’oyo ampa amaanyi.’”—Abafiripi 4:13.\nBW’OFIIRWA OMUNTU WO\nAntonio agamba nti: “Bwe nnawulira nti taata afunye akabenje, saasooka kukikkiriza. Nnawulira nga si kya bwenkanya, kubanga yali atambula, emmotoka n’emulumba ebbali n’emukooma. Naye nnali sirina kye nnyinza kukolawo. Taata yamala ennaku ttaano mu ddwaliro nga tategeera era oluvannyuma n’afa. Nnafuba okwegumya ne sikaaba nga maama andaba, naye bwe nnali nzekka nnakaaba nnyo era ne nneebuuza ebibuuzo bingi.”\n“Mu kiseera ekyo ekizibu ennyo nnasaba nnyo Yakuwa angumye, era nnagenda nguma mpolampola. Nnajjukira Bayibuli ky’egamba nti ‘ebintu ebitasuubirwa’ bisobola okutuuka ku muntu yenna. Ndi mukakafu nti taata ajja kuzuukira nziremu okumulaba, kubanga Katonda talimba.”—Omubuulizi 9:11; Yokaana 11:25; Tito 1:2.\n“Wadde nga mutabani waffe yafa, waliwo ebintu ebirungi bingi bye tumujjukirako ebituleetera essanyu.”—Robert\nRobert eyayogeddwako mu kitundu ekisoose naye agamba nti: “Nze ne mukyala wange Maribel twasaba Yakuwa era twafuna emirembe egyogerwako mu Abafiripi 4:6, 7. Ekyo kyatuyamba okubuulira bannamawulire ku ssuubi ery’okuzuukira. Wadde nga mutabani waffe yafa, waliwo ebintu ebirungi bingi bye tumujjukirako ebituleetera essanyu. Ebirowoozo byaffe tufuba okubissa ku bintu ebyo.\n“Bakkiriza bannaffe bwe baatugamba nti baatulaba ku ttiivi nga tunnyonnyola bannamawulire essuubi ery’okuzuukira, kyokka nga tuli bakkakkamu, twabagamba nti Yakuwa yawulira essaala zaabwe n’atuwa amaanyi. Ndi mukakafu nti Yakuwa yatubudaabuda okuyitira mu bubaka obungi obukubagiza ab’oluganda bwe baatuweereza.”\nEbyokulabirako ebyo biraga nti Katonda abudaabuda abantu abalina ebizibu ebitali bimu. Naawe asobola okukubudaabuda. K’obe ng’ofunye kizibu ki, Yakuwa asobola okukuyamba. * N’olwekyo mweyune, kubanga ye “Katonda ow’okubudaabuda kwonna.”—2 Abakkolinso 1:3.\n^ lup. 5 Amannya agamu gakyusiddwa.\n^ lup. 23 Bw’oba nga wandyagadde okusemberera Yakuwa asobole okukubudaabuda, tuukirira Abajulirwa ba Yakuwa abali mu kitundu kyo oba wandiikira ofiisi yaabwe ekuli okumpi.\nOkubudaadibwa mu Biseera Ebizibu


Biblica® Bayibuli Entukuvu, Endagaano Enkadde nʼEndagaano Empya ekwatiddwa ku katambi™ Ekyamateeka Olwokubiri 16\n1 Ojjukiranga omwezi ogwa Abibu ng’ogukwatiramu Okuyitako kwa Mukama Katonda wo, kubanga ekiro mu mwezi gwa Abibu, Mukama Katonda wo mwe yakuggyira mu nsi y’e Misiri. 2 Onooleetanga ekiweebwayo eri Mukama eky’Okuyitako, ng’okiggya mu ggana lyo, ne mu kisibo kyo mu kifo Mukama ky’anaabanga yerondedde nga kye ky’okubeerangamu Erinnya lye. 3 Tokiryanga na mugaati omuzimbulukuse. Onoomalanga ennaku musanvu ng’emigaati gy’olya si mizimbulukuse, gye migaati egy’okulaba ennaku, kubanga mu Misiri wavaayo mu bwangu, bw’otyo olyokenga ojjukirenga, mu nnaku zonna ez’obulamu bwo, olunaku lwe wasitulirako ng’ova mu nsi y’e Misiri. 4 Tewaabeerengawo asangibwa na kizimbulukusa mu nsi yo yonna okumalanga ennaku musanvu. Ennyama gy’onooteekateekanga, ey’ekiweebwayo, akawungeezi ku lunaku olw’olubereberye teesigalengawo kutuusa nkeera.\n5 Tokkirizibwenga kuweerangayo mu bibuga byo Mukama Katonda wo by’akuwa, ekiweebwayo eky’Okuyitako, 6 wabula onookiweerangayo mu kifo Mukama ky’anaabanga yeerondedde eky’okubeerangamu Erinnya lye. Eyo gy’onooweerangayo Okuyitako akawungeezi ng’enjuba egwa, ng’ojjukiranga olunaku lwe wasitulirako ng’ova mu nsi y’e Misiri. 7 Onoofumbanga okuyitako okwo n’okuliira mu kifo Mukama Katonda wo kye yeerondera. Enkeera onoddangayo mu weema yo. 8 Onoolyanga emigaati egitali mizimbulukuse okumala ennaku mukaaga, kyokka ku lunaku olw’omusanvu kunaabanga kukuŋŋaana mu maaso ga Mukama Katonda wo okumusinza; tolukolerangako mulimu gwonna.\n9 Onoobalanga wiiki musanvu okuva ku kiseera lw’onookungulanga emmere ey’empeke okuva mu nnimiro yo omulundi ogusooka. 10 Kale nno onookwatanga Embaga ya Wiiki ezo ng’oleetera Mukama Katonda wo ekiweebwayo ekya kyeyagalire ekinaavanga mu ngalo zo, ng’emikisa bwe ginaabeeranga Mukama Katonda wo gy’anaabanga akuwadde. 11 Onoosanyukiranga mu maaso ga Mukama Katonda wo mu kifo ky’anaabanga yeerondedde okubeerangamu Erinnya lye. Onoosanyukanga ne batabani bo, ne bawala bo, n’abaweereza bo abasajja, n’abaweereza bo abakazi, n’Omuleevi anaabeeranga mu bibuga byo, ne munnaggwanga ne mulekwa, ne nnamwandu abanaabeeranga mu mmwe. 12 Ojjukiranga nga bwe wali omuddu mu nsi ey’e Misiri, osaana ogonderenga ebiragiro ebyo n’obwegendereza.\n13 Onookwatanga Embaga ey’Ensiisira okumala ennaku musanvu ng’omaze okuyingiza ebyamakungula byo okubiggya mu gguuliro, ne wayini ng’omuggye mu ssogolero lyo. 14 Onoojaguzanga ng’oli ku Mbaga eyo, ggwe, ne mutabani wo, ne muwala wo, n’omuweereza wo omusajja, n’omuweereza wo omukazi, n’Omuleevi, n’omunnaggwanga, ne mulekwa, ne nnamwandu, abanaabeeranga mu bibuga byo. 15 Onoomalanga ennaku musanvu ng’ojaguza ku Mbaga eyo mu maaso ga Mukama Katonda wo mu kifo Mukama ky’aneeronderanga. Kubanga Mukama Katonda wo anaakuwanga omukisa mu bibala byonna eby’amakungula go, ne mu mirimu gyo gyonna gy’onootuusangako engalo zo, essanyu lyo bwe lityo linaabanga lijjuvu.\n16 Abasajja bonna mu mmwe banaakuŋŋaananga emirundi esatu buli mwaka, mu maaso ga Mukama Katonda wo, mu kifo ky’aneeronderanga, ku Mbaga y’Emigaati Egitali Mizimbulukuse, ne ku Mbaga eya Wiiki Omusanvu, ne ku Mbaga ey’Ensiisira. Tewaabengawo n’omu anajjanga engalo enjereere awali Mukama. 17 Buli omu anaaleetanga ekirabo kye ng’obusobozi bwe bwe bunaabanga, nga bwesigamizibwa ku mikisa Mukama Katonda wo gy’anaabanga akuwadde.\n18 Onoolondanga abalamuzi n’abakulembeze mu bantu, mu bika byo byonna, mu bibuga byo byonna, Mukama Katonda wo by’akuwa, baweerezenga abantu nga babasalirawo ensonga zaabwe nga tebasaliriza. 19 Obeeranga n’obwenkanya, era tobanga na kyekubiira ng’osala emisango. Tolyanga nguzi, kubanga enguzi eziba amaaso g’omugezi era ebuzaabuza ebigambo by’abatuukirivu. 20 Ogobereranga bwenkanya bwokka olyoke olye ensi Mukama Katonda wo gy’akuwa.\nObutasinzanga Bakatonda Balala\n21 Tosimbanga miti gya kusinza okumpi n’ekyoto ky’onoozimbiranga Mukama Katonda wo; 22 wadde okuyimirizangawo empagi ey’amayinja ey’okusinzanga; kubanga ebyo byonna Mukama Katonda wo tabyagala abikyayira ddala.\n© 2017 Biblica


Bukedde Online - Beefudde abagula ettaka ne batta nnannyini lyo\nBeefudde abagula ettaka ne batta nnannyini lyo\nAbakozesa amannya g'abanene mu Gavumenti okubba abantu poliisi ebakutte\nBeefudde abagula ettaka ne batta nnannyini...\nBaamukubidde essimu ku ssaawa 7:00 ez’emisana ku Lwokutaano ne balagaana okusisinkana ku ssaawa 12:00 akawungeezi bateese ku bya poloti eri okumpi n’amaka ga kitaawe Erifazi Mutyaba e Kitovu.\nOmugenzi Kinene ne muganda we Kikonyogo (ku ddyo) eyakwatiddwa. Wano baali ku kabaga k’okutikkira Nanziri, muwala wa Kinene.\nBya PATRICK TUMWESIGYE\nABATEMU bayise ssemaka mu maka ge e Kitende okumpi ne Kajjansi ku lw'e Ntebe nga beefudde nga abaagala okugula poloti eri okumpi n'amaka ga kitaawe e Kitovu mu ggombolola y'e Ssisa.\nEkiddiridde, aba famire ye kubadde kumusanga nga bamutemyetemye embazzi ku mutwe n'oluvannyuma n'afa.\nEsau Kinene, omutuuze w'e Kitende Zooni A ye yattiddwa mu bukambwe.\nBaamukubidde essimu ku ssaawa 7:00 ez'emisana ku Lwokutaano ne balagaana okusisinkana ku ssaawa 12:00 akawungeezi bateese ku bya poloti eri okumpi n'amaka ga kitaawe Erifazi Mutyaba e Kitovu.\nBAKUTTE ABOOLUGANDA 2\nEttemu lino likwasizza Dennis Kikonyogo, muganda w'omugenzi ne Jovan Magala (omwana wa muganda we) basobole okuyamba ku poliisi okunoonyereza.\nBamulekwa b'omugenzi obwedda bakaaba kimu nti, "obusirise bwa taata bwe bumussizza," olwo nga basinziira ku kusika omuguwa okubaddewo wakati wa kitaabwe ne muganda we Kikonyogo gwe balumiriza nti abadde yaggula ku kitaabwe olutalo ng'alowooza agenda kumutwalako obusika.\nDorothy Justine Nanziri, omu ku bamulekwa yategeezezza nti, "ku Lwokutaano ku ssaawa 7:00 abantu abeeyise babbulooka baakubidde taata essimu era bwe zaaweze 11:30 n'asimbula pikipiki okugenda e Kitovu.\nBwe bwawungedde nga takomawo ne tumunoonya okutuusa lwe twamuzudde e Kitovu ku poloti ku ssaawa 7:00 ez'ekiro.\nTwamututte mu ddwaaliro e Kisubi n'afa nga twakatuukayo." Omugenzi alese abaana musanvu ne nnamwandu. Abaakwatiddwa bagguddwaako omusango ku fayiro nnamba SD7/28/5/2016.\nKiweewa okuyimba asooka kucaaginga\nDonald Trump ye Pulezidenti wa America\nAni Asinga: Omubi Masembe azudde omwana atalina amukira mu kuyimba ennyimba z'okutontoma ezaakazibwako 'Hiphop'


Gen. Kasirye Ggwanga ayongedde okutaama eri abasaanyawo ebibira, akubye amasasi emmotoka ezitwala emiti – Watchdog Uganda\nMUNNAMAGGYE eyawummula Gen. Wasswa Kasirye Ggwanga ayongedde okutaama, nga ayita mu nkola gyabadde akolamu emabegako ey’okujjayo emmundu n’akuba emipiira gye mmotoka ezitwala emiti, nga agamba nti eno yeemu ku ngeri gyagenda okuyitamu okutaasa ebibira ebisanyiziddwawo abatema emiti.\nGen. Ggwanga agamba nti nga akyalina emmundu ye tagenda kutunula butunuzi nga abantu abaweebwa ettaka lye bibira okusimbako emiti ate nga be bamu ku bagitema ne bagitunda, nawera nti agenda kusanyaawo emmotoka zonna ezitambuza emiti okutuusa nga omuze guno gukomye.\nKinajjukirwa nti wiiki 2 eziyise Gen. Gwanga yalaalika abatuuze be Mubende ne Mityana nti tewabaawo eyetantala okutema ku muti gwa kalitunzi oba payini eyasimbibwa mu ttaka lye kibira kubanga etteeka terikkiriza kugitema nga yadde olumu abagitema be bagisimba.\nAgamba nti bwe yalaba nga ebibira eby’asimbibwaa ate biggwawo kino kye kyamuwaliriza okugenda naagumba mu bitundu bye Mubende okusobola okusooka okukakkanya ku mbeera y’okusanyawo obutonde egenda mu maaso mu bitundu bino.\nOno yasooka naakuba amasasi loole nnamba UAW 232K eyali yeetisse emiti gya Kalitunsi, gye yasanga ku kyalo Kajogi mu Ggombolola ye Maanyi mu Disitulikiti ye Mityana, era nga kino okubaawo yali yakamala okulabula abatuuze ku muze gw’okutunda emiti egyasimbibwa okutaasa obutonde bwe nsi mu kitundu kyabwe.\nOlunaku lwe ggulo Ggwanga eyabadde tasalikako musale era yalumbye abavubuka babadde batambuza emiti ku mmotoka ya loole nnamba UAR 234M nagezaako okubayimiriza kyokka ne bagaana, ekyaddiridde kwe kujjayo emmundu ye naagisindirira amasasi emipiira era abagibaddemu ne badduka okuyingira ensiko.\nYagambye nti abantu abawebwa liizi ku ttaka lye kibira bagenda ne beerabira nti baliweebwa kusimbako miti era baalina kulikozesa nga emiti gya Gavumenti egyasimbwako gikyali mito, nga bwe gikula teri muntu akkirizibwa kugitema kubanga bwogerageranya omuwendo kwe baalifunira buli yiika gwali mutono nnyo.\nYayongedde okuwera nti tagenda kussa mukono okutuusa nga akomezza omuze gw’okusanyawo obutonde bwe nsi era nagamba nti bwanamala okukakkanya ab’eMubende ne Mityana obwanga agenda kubwolekeza bitundu bya Mukono, Buyikwe, Kayunga ne Buvuma.


Obumanyirivu bwa Khalifa atendeka ne Kawempe Muslim mu liigi y'eggwanga ey'omupiira gw'abakazi eya FUFA Women Super League mu kisuubirwa nti bujja kuyamba Uganda okusittukira mu kikopo ekize nga kiyita Uganda mu ngalo nakyo bakireeta.\nOmwezi oguwedde Khalifa yaddumiidde ttiimu y'eggwanga eyabali wansi w'emyaka 17 okuwangula empaka za COSAFA U1 7 ezaabadde e Mauritius Uganda ze yeetabamu nga ttiimu engenyi wabula n'eziwangula\nEmpaka z'omupiira gw'abakazi mu mawanga g'obuvanjuba n'amasekkati ga Africa eza CECAFA Women Championships 2019 zisuubirwa okutandika nga November 14 e Dar es Salaam ekya Tanzania era okusinziira ku bibinja ebyafulumiziddwa Uganda yatereddwa kibinja B ne Djibouti, Kenya ne Ethiopia agamaze ebbanga nga galabya Uganda ennaku.\nOmwaka oguwedde mu mpaka ezali e Rwanda, Tanzania yasoona Uganda n'egitwalako ekikopo ku njawulo ya mugatte gwa ggoolo oluvanyuma lw'okwenkanya obubonero, musanvu.\nAmawanga 8 ge gakakkasiza okwetaba mu mpaka z'omwaka guno.\nKiraabu zironze Mujib amyuke Magogo mu FUFA\nOkulamusa Kabaka; Abasajja beeyala ku ttaka, abakazi ne bafukamira\nOmukyala asoose okulya Obwaluweekula aweze


Bukedde Online - Ffamire y'eyafiiridde mu kaduukulu etadde poliisi ku nninga\nFfamire y'eyafiiridde mu kaduukulu etadde poliisi ku nninga\nABA ffamire batadde poliisi ku nninga ebannyonnyole engeri omuntu waabwe gye yafiiridde mu kaduukulu kaayo ate ne bamuziika mu limbo e Bukasa nga tebabagambye.\nDenis Ssentamu 34, kigambibwa nti, yafiiridde mu kaduukulu ka poliisi y'e Kagugube e Makerere gye yali yaggalirwa nga December 24, 2020.\nAmyuka omwogezi wa poliisi mu Kampala n'emiriraano, Luke Owoyesigyire yagambye nti, Ssentamu bwe yafa, baayita omulamuzi okuva ku kkooti ya LDC e Makerere n'akola ebbaluwa omulambo ne gutwalibwa mu ggwanika e Mulago.\nOwoyesigyire yagambye nti, Ssentamu baamukwata ku misango gy'obubbi bw'emipiira gy'emmotoka wabula nga December 26, baafuna amawulire nti yali afiiridde mu kaduukulu.\nYagasseeko nti, etteeka libalagira singa omusibe afiira mu kaduukulu, bayita omulamuzi ku kkooti eri okumpi n'akakasa olwo omulambo ne bagutwala mu ggwanika era nabo kye baakola kyokka aba ffamire bwe baalwawo okulabika ab'eggwanika ne baguziika.\nKyokka enfa ya Ssentamu etankanibwa era Owoyesigyire yagambye nti, bagguddewo ffayiro ku kufa kwe era okunoonyereza kwatandise dda.\nKigambibwa nti, Ssentamu abadde akola obwa makanika yalwanagana n'omu ku batuuze n'ayisibwa bubi bwe baamutwala mu kaduukulu n'afa.\nNnamwandu Prossie Nakandi yategeezezza nti yasemba okulaba bba nga December 24 ng'agenda ku mulimu. Yagambye nti, okufa kwa bba baakutegedde ku Lwamukaaga nga January 9, 2021 ne bagenda ku ggwanika gye baabategeerezza nti baamuziika mu limbo e Bukasa.\nOluvannyuma Ssentamu yaziikuddwa mu limbo e Bukasa n'atwalibwa ku kyalo, Zikudi e Kakiri mu disitulikiti y'e Wakiso gye yaziikiddwa. Yalese abakyala babiri n'abaana babiri.\nObulamu bwa Mandela mu bifaananyi\n'Nkutegedde ggwe 'Mucevenii'


OMUNTU bw’annyuka emirimu gy’olunaku yandyagadde okuwummulira mu kifo ekisirifu obulungi asobole okuwummuza obwongo. Ekyennaku kino si bwe kiri mu bitundu bya Kampala n’emiriraano olw’ea ttabulu w’ebireekaana ebyefuze buli kitundu.\nEbirala biviira ddala mu nnyumba mwennyini era ttivvi bw’ebeera mu ddiiro ogiwulira kye kimu n’ali mu kisenge. Embeera eno yawalirizza poliisi okuggala ebifo ebimu ebisanyukirwamu e Kololo okusobozesa abasulawo okwebaka ku tulo.\nMuhamad Nsereko, omukubi wa pulaani owa 3M Design and Construction Company agamba nti eddoboozi litambula ng’amayengo. Ekitundu kyonna ekivaamu eddoboozi litambula mu nsonda zonna.\nEBIREETERA AMALOBOOZI OKUTAMBULA ENNYO MU NNYUMBA\nOkuzimba ekisenge eky’omubiri omutono ennyo, era bwe kutabeerako pulasita kisukka. Enzigi n’amadirisa bwe bibeera nga biggulwa nnyo.\nEnnyumba omutali bintu ng’entebe zibeera zitambuliramu nnyo amaloboozi, kuba tewali kigatangira. Okuzimbisa endabirwamu ez’oluwewere eza milimiita essatu oba ennya.\nAmaloboozi gano gatambula nga tegasibyemu okutuusa lwe gasanga ekintu ekigatangira okweyongerayo.\nObumooli obugazi ennyo kyangu okuyingiza amaloboozi okuva ebweru. Okuzimba okumpi n’oluguudo. Siiringi empeweevu ennyo ng’eza pulaayi wuudu.\nENGERI Y’OKWEWALAMU AMALOBOOZI AGAVA EBWERU\nAmaloboozi agava ebweru ge gasinga okuba ag’obulabe kuba togalinaako buyinza. Gezaako okuziba ebituli byonna ebiri ku nnyumba, awamu n’emiwaatwa gyonna okuliraana enzigi n’amadirisa.\nBwobeera tonnazimba kakasa nti ebisenge ebyetaaga akasirise biriraanigana. Okugeza ekisenge ky’abakulu kyandiriraanye ekisenge omusomerwa ebitabo.\nSsinga obeera waliraana oluguudo oluyisa emmotoka, osobola okusimba emiti okumpi n’awaka ne gisobola okutangira ku maloboozi agamu.\nOkuzimba ekikomera nakyo kikendeeza ku maloboozi g’ebiyita mu luguudo.\nYinginiya Vincent Xavier Katende agamba nti abantu abazimba amasinzizo ng’emikikiti n’amakanisa, balina okuddayo ku nnono y’okuzimba ebisenge nga biwanvu ddala era bwe kiba kisobose bagateeke ku busozi.\nKino kitangira amaloboozi obutagenda mu bantu. Ennyumba erimu siiringi ey’engalama, ekola kinene okutangira amaloboozi okutambula mu nnyumba.\nEnnyumba yonna gyekoma okubeera empanvu n’obutayingiza maloboozi mu nnyumba. Bwe kituuka ku kisenge ky’abakulu kyandibadde kizimbibwa ne kituukira ddala ku mabaati wadde mulimu siiringi.\nENGERI Y’OKUTANGIRA AMALOBOOZI AGAVA MUNDA MU NNYUMBA\nEnzigi n’amadirisa byandibadde bibikka bulungi omuwaatwa we biggala.\nKirungi wansi okukolebwa ne waggwa bulungi nga tebannaba kuteekamu luggi.\nOluggi lw’ennyumba olina okulutunulamu n’okakasa nti tekuli katuli kayingiza kitangaala mu nda.\nBw’obeera munda n’olaba awayita ekitangaala kyonna, manya nti guno omuwaatwa era wasobola bulungi okuyitawo amaloboozi.\nEndabirwamu gy’oteeka mu luggi oba mu ddirisa gye zikomya okuba ez’omubiri omunene n’okubeera nga tegayingiza bulungi maloboozi.\nWaliwo n’amadirisa ge bakola nga gagendamu endabirwamu bbiri okuli ey’omu maaso n’emabega.\nGano gatangira nnyo amaloboozi, kyokka gano gatera nnyo okuteekebwa ku bizimbe bya ofi isi.\nBw’obeera osementinga ennyumba wansi, kakasa nti okozesa ebintu ebitasitula maloboozi.\nSsinga weesanga ng’amaloboozi gasituka nnyo ng’omuntu atambula mu nnyumba, osobola okussaamu kapeti kuba tezisitula maloboozi. Ennyumba gisseemu ebintu ebikozesebwa okugeza ng’entebe ennene.\nZino ziyambako okukwata amaloboozi ne gabeera nga tegatambula nnyo. Ebintu ebirala nga kateni nabyo biyambako mu kukendeeza amaloboozi okutambula.\nEbyuma nga fi riigi oba ebyoza engoye kakasa nti tobiteeredde ddala ku kisenge. Amaloboozi gaabyo bwe gagenda ku kisenge, gazimbulukuka ne gongera okusaasaana mu nnyumba.\nEbintu bye bimu weewale okubiteeka wansi ku ttaka. Funayo akantu kw’obituuza, kuba omusinde ogubivaamu bwe gugenda ku seminti wansi obutereevu gweyongeramu.\nAte okubeera n’ekintu kw’obituuza kibiyamba obutayonooneka mangu n’obutayonoona we bitudde olw’okutuuyana n’amazzi okukulukutirayo.\nYing. Katende yalabudde nti abantu abamu batera nnyo okukuuma enzigi n’amadirisa nga biggule okumala ekiseera ekiwanvu.\nN’olwekyo ne bw’okola ebirala nga toggala mikutu giyingiza maloboozi ojja kuba tolina ky’okoze.


Bukedde Online - Amateeka g'olina okugoberera ku yunivasite\nAmateeka g’olina okugoberera ku yunivasite\nOMWEZI ogujja abayizi ba yunivasite bagenda kutandika olusoma lwabwe olutandika omwaka. Abayizi naddala abava mu siniya beesunga kubanga bamanyi bawonye amateeka ga siniya gye babadde bafugibwa okuva ku ntambula, ennyambala okutuukira ddala mu kibiina mw'asomera.\nBamanyi nti ku yunivasite bajja kukola buli kye baagala olw'eddembe lye bawulira babawa. Wadde ku yunivasite ebaayo eddembe baba n'amateeka agabafuga wadde teri ajja kukutambulirako kugassa mu nkola.\nAbayizi abamu eddembe balikozesa bubi oluusi ne balemererwa okutuukiriza ebirooto byabwe. Agamu ku mateeka agalina okugobererwa mu yunivasite ezenjawulo ge gano; MAKERERE UNIVERSITY Dr. Muhammad Kiggundu Matovu omwogezi wa yunivasite, yagambye nti yunivasite mu nteekateeka yaayo, eruubirira okutendeka omuyizi okusobola okwerabirira yekka nga teri amugoberera.\nY'ensonga lwaki obulippo obussibwa ku muyizi tebuba bungi nga bwe bubadde mu siniya. Amateeka ga yunivasite gonna gye gava ne gye gakoma gagenderera kuyigiriza muyizi okukolagana n'abantu abembeera ez'enjawulo n'okumwagazisa okwerwanako.\nY'ensonga lwaki amateeka ga yunivasite gawa omuyizi eddembe okweyisa nga bw'ayagala ssinga aba akola ebyo yunivasite by'eragira. Agamu ku mateeka gano kuliko;\nOkusoma: ,Omuyizi atwalibwa okuba nti muntu mukulu asobola okwekubiriza. Olina okuba nga waakiri obadde mu kibiina ebitundu 80 ku 100 okukkirizibwa okutuula ebigezo ebikomekkereza olusoma. Mu mbeera eno bwodda mu kucakala n'otosoma okusoma kuyinza okukulema.\n2 Ebigezo: Bino byawulwamu emirundi ebiri. Waliyo ekitundu ekya ‘Course Work' nga bakuwa ekibuuzo n'ogenda okunoonyereza mu kukiddamu ate ekitundu ekirala kya bigezo ebiggalawoolusoma.\nYunivasite tekaka bayizi kukola bigezo. Etteeka ligamba nti ‘Course work' atwala obubonero bwa bitundu 30 ku 100 ate ekigezo ekisembayo kitwala ebitundu 70 ku 100. Ssinga oba tokoze ‘Course work' totawaana na bigezo byakamalirizo. l Ssinga omuyizi aba takoze bibuuzo 3 ku masomo 6 g'aba akola, ono takkirizibwa kweyongera mu maaso. Alina okuddamu olusoma olwo. l Omuyizi bwaba yagwa ekigezo ekisooka bamuwa okukissa okukiddamu. Wabula ssinga bw'oddamu toweza bubonero 50 ateekwa okuddamu olupapula olwo nga tannaba kutikkirwa. Omuyizi alina okulusasulira okusinziira ku mwaka gw'ebyensimbi ogwo. l Omuyizi bwakola obubi mu bigezo n'afuna obubonero (CGP) obuli wakati wa 2-2.5 CGP mu mwaka omulamba awummuzibwa agende yeetereeze era oluvannyuma lw'omwaka aweebwa omukisa n'akomawo. Ssinga akomawo n'alemererwa okukyusa olwo yunivasite esobola okumugoba. l Omuyizi abadde akola obulungi nga taddangamu kigezo olwolumu ssinga afuna obubonero nga 47 ku 100 bayinza okumwongerako obubonero busatu n'awona okuddamu ekigezoEmyaka gy'olina okumala ku yunivasite: Omuyizi tebamusuubira ku kandaalira ku yunivasite. Ekinene ennyo kkoosi bw'eba ebadde ya myaka 3 okkirizibwa okugisomera emyaka 5 ssinga olaga ensonga ezizze zikulemesa okusoma ne balaba nga zirimu eggumba. 4 Okubba ebibuuzo: Ssinga omuyizi akwatibwa ng'akoppa, ayinza okugobwa oba okuyimirizibwa. 5 Ensasula ya fiizi: Omuyizi aweebwa wiiki 6 ng'amazeeyo ebisale bya yunivasite era ssinga ‘Course Work' oba ebibuuzo ebikomekkereza olusoma bituuka ng'omuyizi tannamalayo fiizi takkirizibwa kukola bibuuzo nga ne z'aba asasuddeko tezimuddizibwa. 6 Okukyusa University: Omuyizi abadde asomera e Makerere okukyusa agendE awalala ng'ayongereza we yakomye tekikola. . 7 Emize agenda e Makerere gy'ateekwa okwewala; Omuyizi ssinga akwatibwa mu bikolwa ebikyamu atwalibwa mu lukiiko olukwasisa empisa okwewozaako. Bwe gumusinga ng'afuna ekibonerezo kyonna olukiiko kye luba lusazeewo. Efujjo; Omuyizi takkirizibwa kwenyigira mu bikolwa bya ffujjo. Emize emirala omuli obubbi, n'okulwana. Dr.Kiggundu awadde abayizi amagezi obutacamuukirira na ddembe lye bafuna wabula okulikozesa okukuza endowooza zaabwe. MAKERERE BUSINESS SCHOOL(MUBS) NAKAWA Omwogezi wa Mubs, Peter Simon Odoki, alambuludde ku mateeka abayizi ge balina okugoberera. Ensasula ya fiizi: Omuyizi ateekwa okusasula mu wiiki 6 ezisooka. Yunivasite tekugoba mu kibiina naye olina okwekubiriza ebigezo bituuke nga weetereeza dda. Omuyizi ateekeddwa okubeera mu bibiina ekiseera kya bitundu 75 ku 100 era ssinga takituukiriza takkirizibwa kukola bigezo. Course work naye wa tteeka ku buli muyizi olw'ensonga nti akola ebitundu 40 ku 100 ku bubonero obwakamalirizo. Ebigezo bye bitwala ebitundu 60 ku 100. Omuyizi atakoze ‘Course Work', n'ekibuuzo takkirizibwa kubikola. Omuyizi atewezezza bubonero 50 ku 100 mu kibuuzo ky'azzeemu, ateekwa okukiddamu n'akikola mu mwaka omulala. Buli kibuuzo ky'oddamu okisasulira 20,000/-. Omuyizi afiirwa ddi olusoma: Ssinga omuyizi agwa ebigezo ebisinga bamulagira naddamu olusoma lwonna so si mpapula zagudde. Yunivasite teyingiza muyizi mu makkati ga kkoosi olina kutandikirawo n'omalira ddala. Okusazaamu olusoma: Omuyizi ssinga ofuna ekizibu nga tojja kusobola kusoma omuli obulwadde, ebyenfuna, asobola okusaba nawummuzibwa n'aweebwa,omwaka n'asooka yeetereeze. Emyaka omuyizi gy'alina okusomera: Omuyizi bamukkiriza okumala kkoosi mu myaka 5. Omuyizi aweereddwa omukisa okuddamu ebibuuzo bye yagwa n'alemwa enfunda eziwera, yunivasite, esobola okuwa omuyizi oyo ‘Conside Pass n'emuta n'afuluma. Obubbi bw'ebigezo tekukkirizibwa omuyizi agobwa oba okuweebwa ekibonerezo. MBARARA UNIVERSITY OF SCIENCE TECHNOLOGY, Omuyizi alina okusasula ebitundu 50 ku 100 ku ssente za fiizi mu wiiki 6 ezisooka ng'olusoma lutandika era teri muyizi akkirizibwa mu kibuuzo nga tamazeeyo fiizi. Omuyizi alina okubeera mu kibiina. Ssinga omuyizi abula okumala omwaka nga tategeezezza yunivasite, omwaka bagusazaamu. Ebigezo bya tteeka ku buli muyizi: omuyizi ateekeddwa okukola ebibuuzo byonna okuva ku ‘Course work' ezikolebwa wakati mu lusoma. Bw'ogwa ekigezo olina okukiddamu naye kisasulira. Omuyizi akwatiddwa mu bubbi bw'ebigezo, ayinza okugobwa oba okuweebwa ekibonereza. Akwatiddwa mu bikolwa nga obubbi, obutemu n'ebirala yunivasite emukwasa poliisi n'avunaanibwa. Emikwano omuyizi gy'afuna nga yaakayingira yunivasite gikola kinene ku ngeri gy'atambuzaayo emisomo gye. KYAMBOGO UNIVERSITY Nga onoosoma bulungi eno oteekwa okussa amaanyi mu kusoma ebitabo olw'ensonga nti nayo buli kigezo ky'ogwa okisasulira. Omuyizi akoppa agobwa. Omuyizi ayingira mu kibuuzo nga tafunye lukusa, naye bw'akwatibwa. N'amalala nga bwe gali ku yunivasite y'e Makerere.\nKCCA ekkirizza pulaani y'okuzimba ekisaawe ky'e Nakivubo\nAbasuubuzi ba paaka yaadi bali mu buzibu; Balumbiddwa ba wannyondo ba kkooti


Bukedde Online - Be battidde abantu baabwe mu bya Bobi bakyali mu maziga\nBazadde ba Amos Ssegawa 15, okuli Hajarah Nakitto ne taata we omuto Meddie Ssemugenyi nga bannyonnyola ow’akakiiko k’eddembe ly’obuntu Juliet Logose engeri gye baatemuddemu omwana waabwe.\nMAAMA w'omuyizi wa Lubiri SS- Buloba, Amos Ssegawa 15, eyakubiddwaa essasi ng'ayita mu kibuga wakati mu kwekalakaasa kw'ebya Bobi Wine, akyatenda entiisa eyamubuutikira, abajaasi ba UPDF bwe baakuba mutabani we ono essasi mu kamwa n'agwa wansi n'afiirawo ng'alaba.\n"Buli lwe nteeka omutwe wansi ndaba abajaasi ba UPDF nga basindirira omwana wange omulenzi gwe mbadde nnina yekka essasi mu bulago, ng'ate mukutte ku mukono era sirowooza nti nnyiinza okuddamu okwesembereza omujaasi yenna kubanga ndabira ddala abatemu," Bwatyo Hajarah Nakitto, omutuuze w'e Namasuba Kikajjo bwe yategeezezza.\nNakitto nga yenna amaziga gamuyitamu, yalombozze ekisiraani ky'abajaasi ba UPDF bwe batugumbula omwana we ng'alabira ddala.\n"Nakeera ku Lwokuna lwa wiiki ewedde nga bamaze okukwata Bobi Wine ne tugenda okukola mu maaso g'ekizimbe kya "Ham Grounds e Nakivubo" gye ntundira engoye. Olw'okuba sizoni ya Ssekukkulu, nnasalawo okugenda ne mutabani wange annyambeko okunoonya e 100 era kino tukikoledde wiiki bbiri zokka," Bwatyo Nakitto bwe yalombogyedde Bukedde ennaku ye.\nAyongeddeko nti zaali ziweera ssaawa 9:00 ogw'olweggulo n'alaba ng'embeera mu kibuga etabuse kwe kuggalawo edduuka n'akwata mutabani we ku mukono ne batambula okuva ku Ham Grounds okugenda mu ppaaka ya USAFI.\nYagambye nti bwe baali batuuka nga ku Kalittunsi baagenda okulaba emmotoka okwali abajaasi ng'eggya ekuba amasasi ne bawanika emikono waggulu, wabula ng'anywezezza omwana we omukono ogumu era agenda okulaba ng'agwa wansi ng'afuuwa omusaayi okuva mu kamwa.\n"Nawunga kubanga bwe nakutatama okumuyoolayoola, nnagenda okulaba nga bamukubye essasi mu kamwa era we yafiira." Bwatyo Nakitto ng'amaziga gamuyitamu bwe yategeezezza.\nYagambye nti okuva lwe baaziika omwana we e Kinoni ku Lwokutaano, takyebaka kuba nga buli lwe yewunzikawo alaba ng'abajaasi bamukuba amasasi nagugumuka.\nSHAFIC KAMOGA 25: Ono abadde mutuuze w'e Makindye mu ‘Barracks zone" era ng'ayiga bwa makanika ng'abeera ne mukulu we Eddie Kamoga naye atenda abamagye bwe batemula muto we ng'alaba.\n"Twakeera ku Lwokuna ne muto wange ono Shafic Kamoga ng'omusujja gumuluma ne mugulira amakerenda era twasiiba mu nnyumba nga tugaddewo ng'atya okumukuba amasasi kubanga gaasiiba gatokoota mu kitundu kyaffe kino.\nWabula bwe bwali bugenzegenzeeko twafuluma okugula ebintu ku dduuka era ye yagenda nakomawo n'agenda ayimirirako mu mulyango okulaba ekigenda mu maaso ng'okwekalakaasa kukkakkanye, wabula yali yaakayimirira mu mulyango, kabangali y'amaggye n'eyitawo omujaasi n'avaako n'afukamira wansi n'amusindirira amasasi mu bulago.\nTwamutwala mu ddwaaliro e Nsambya n'omuzira kisa Henry Ssaalongo Mukema, n'afa nga twakamutuusaayo. Twamuziise Kyotera ku Lwokutaano.\nAbafiirwa bombi basaba omuduumizi w'amagye ow'oku ntikko Gen. Yoweri Museveni okubaliyirira obulamu bw'abantu baabwe.\nOmukungu okuva mu kakiiko k'eddembe ly'obuntu, (Human Right Commission), Juliet Logose, ku Lwokuna yagenze mu maka g'abazadde ba Ssegawa ne muganda wa Kamoga ne ttiimu ye n'abaggyako sitetimenti era n'abasuubiza okufuna obwenkanya kubanga teri muntu ali waggulu w'amateeka.\nMuseveni ayogedde lwaki NRM ewangulwa


By Joseph Makumbi Kizito Musoke\nBukenya ne Mbabazi baayitiddwa ng’abamu ku bagenyi ab’enjawulo mu lukungaana lwa NRM olutegekeddwa e Namboole.\nBya KIZITO MUSOKE ne JOSEPH MAKUMBI\nEKIBIINA kya NRM kiyise Amama Mbabazi ne Polof. Gilbert Bukenya abaali basazeewo okuvuganya Yoweri Museveni ku Bwapulezidenti mu 2016.\nBukenya ne Mbabazi baayitiddwa ng'abamu ku bagenyi ab'enjawulo mu lukungaana lwa NRM olutegekeddwa e Namboole.\nMu NRM, Bukenya ne Mbabazi baali tebakwatagana bulungi era bombi baavuganyaako ku kifo kya Ssaabawandiisi mu 2010, wabula Mbabazi n'awangula.\nAbabaka 30 abamanyiddwa nga ‘bakyewaggula' naddala abaawakanya eky'okuggya ekkomo ku myaka gya pulezidenti, nabo bayitiddwa mu lukuhhaana luno.\nOkusunsula abayitiddwa kwakoleddwa ku kisaawe ky'eggwanga e Kololo nga bakakasa\namannya g'abo abateekeddwa okwetaba mu nkiiko ez'enjawulo ezitegekeddwa era\nabamala okukakasibwa nga babawa kkaadi ezibakkiriza okwetaba mu ttabamiruka e Namboole.\nDr. Specioza Wandera Kazibwe eyaliko omumyuka wa pulezidenti, Kintu Musoke eyaliko Katikkiro wa Uganda ne Francis Babu eyaliko omumyuka wa ssentebe atwala Kampala nabo baayitiddwa.\nSalim Uhuru ( wakati) n'abamu ku bakiise.\nAbalala abaayitiddwa mulimu; bapulezidenti ne bassaabawandiisi b'ebibiina okuli; FDC, DP, UPC ne JEEMA. Bino bye bibiina ebirina ababaka mu Palamenti ya Uganda.\nRogers Mulindwa yagambye nti Pulezidenti Museveni era ssentebe wa NRM konsitityusoni y'ekibiina emuwa obuyinza okuyitayo abagenyi ab'enjawulo b'abeera ayagadde era mu ttuluba eryo, Mbabazi, Bukenya, Kazibwe n'abalala mwe bagwa.\nABAKIISE BAAKUGABANA OBUWUMBI 4\nMu kutegeka olukuhhaana luno, ekibiina kya NRM kyakusaasaanya ensimbi eziri mu buwumbi.\nOkugeza, abakulembeze 14,955 abayitiddwa baakuweebwa ensako ya 300,000/- buli omu nga kuno kuliko200,000/- za ntambula ate okusula ne bakussaako emitwalo\n100,000/- okuweza omugatte gwa 300,000/-.\nBano be bagenda okubeera mu lukungaana e Namboole ku Lwomukaaga.\nAbakiise bonna baakufuna ssente zeezimu nga bwe kizze kikolebwa emabega nga tebaawuddeemu buli omu gye yavudde n'obuwanvu bw'olugendo.\nBwokubisaamu 300,000/- n'omuwendo gw'abakiise 14,955 zibeera 4,486,500,000.\nTtabamiruka eyasembayo okutuula mu 2015 buli mukiise yaweebwa 500,000/-\nNRM esaasaanyizza ssente endala mu kupangisa ekisaawe ky'e Namboole, okuliisa abantu abaneetaba mu ttabamiruka,okupangisa ebyuma, okulanga n'okukubisa ebiwandiiko ebyenjawulo, okugula engoye, n'okusasula abakozi ab'enjawulo.\nOmuwendo gwa ssente zennyini ezigenda okusaasaasanyizibwa tezimanyiddwa mu bujjuvu era Rogers Mulindwa, omwogezi wa NRM yagambye nti ebya ssente bajja kubyogerera mu kifo ekituufu kyokka n'agumya abakulembeze bonna mu kibiina nti\nenteekateeka zonna zaakoleddwa bulungi.\nBwe yabuuziddwa ssente gye zaavudde ezaategese ttabamiruka yagambye nti ng'ekibiina kirina ssente zaakyo ze kitereka.\nYawadde eky'okulabirako nti mu kulonda ababaka ba Palamenti buli ayagala okwetaba mu kamyufu asasula 2,000,000/-. Oyinza okwesanga ng'abantu munaana be bavuganyizza mu kamyufu ka konsitityuwensi emu ne baba nga bafunye obukadde 16.\nEkkubo ery'okubiri buli mubaka wa Palamenti ali ku tiketi ya NRM aliko omutemwa ogumusalibwako buli mwezi ne gugenda mu ggwanika ly'ekibiina. Waliwo ne ssente eziva mu Gavumenti eziweebwa ebibiina byobufuzi ebirina ababaka mu Palamenti nga\nbasinziira ku bungi bwababaka bwe balina.\nOkugeza bwe zibeera bbiriyoni 10, ekibiina kya NRM kifunako bbiriyoni munaana, kubanga kye kisinga ababaka abangi.\nMulindwa yagambye nti kuno kw'ogatta n'emikwano gya NRM abali mu ggwanga amalala abawaayo ssente buli lwe wabeerawo obwetaavu.\nWaliwo ekijjulo kye baasonderako bbiriyoni 16 mu lunaku lumu era tebayinza kubabuusa maaso.\nYagasseeko nti abakiise bonna bajja kwetambuza okutuuka e Kololo awali okwekebejja amannya n'okugenda e Namboole. Kyokka oluvannyuma entambula yaabwe ejja kubaddizibwawo.\nMu kiseera kino amannya g'abakiise gonna gaamaze okutimbibwa ku ofiisi za NRM mu\ndisitulikiti era abatali ku nkalala zino balabuddwa obutatawaana kugenda Namboole.\nBAGENDA KUKYUSA AMATEEKA G'EBYOKULONDA\nKasule Lumumba yasinzidde mu lukiiko lwa bannamawulire gye buvuddeko n'ategeeza nti omulamwa gwa ttabamiruka omukulu gwa kukyusa Ssemateeka wa kibiina nga beetegekera okulonda kwa 2021.\nBaagala kulaba nga bayisa akawaayiro akakkiriza okulonda kwa kamyufu okubeera\nak'okusimba mu mugongo. Kino bakyesigamya ku buwanguzi obwatuukibwako mu kulonda kwa LC okwalaga nti kusoboka ate nga kutwala ssente ntono.\nLumumba agamba nti kino n'olukiiko lw'ekibiina olufuzi olw'oku ntikko olwa CEC lwamala okukiyisa era ekirindiriddwa kwe kukissiza ddala mu konsitityusoni y'ekibiina.\nSsaabawandiisi w'ekibiina ajja kwogerako eri abakulembeze ababuulire ebituukiddwaAko buli basemba kutuula mu 2015 awamu n'okusoomooza kwe basanga.\nOluvannyuma Pulezidenti Museveni ajja kwogerako eri abakiise abalungamye ku bye\nbalina okukola naddala okuddamu okuwanguza ekibiina mu kulonda kwa 2021.\nMulindwa yagambye nti ababaka ba Palamenti aba NRM, abamanyiddwa nga bakyewaggula 30 abaawakanya eky'okuggya ekkomo ku myaka gya Pulezidenti bayitiddwa mu ttabamiruka.\nKyokka baweereddwa akakwakkulizo k'okujjira mu ngoye za langi y'ekibiina eza kyenvu kuba ze za NRM. Awulira ng'ayagala kwambala langi ndala ng'emmyuufu\naweereddwa amagezi obuteetantala kugenda Namboole kuba tajja kukkirizibwa kuyingira.\nLumumba yasooka kutegeeza ng'ababaka bano bwe baali tebayitiddwa mu ttabamiruka, kyokka akulira eby'amateeka mu kibiina Oscar Kihika n'amuwandiikira\nebbaluwa ng'amuwabula nti bateekeddwa okubeerayo kuba bammemba ba NRM abatayinza kusibirwa bweru.\nMulindwa yagambye nti ababaka bano balina okugenda mu kakiiko akakwasisa\nempisa akakulirwa omumyuka wa ssentebe asooka, Hajji Moses Kigongo. Kyokka beesanze ng'akakiiko kalina abantu ababulako Pulezidenti b'agenda okulonda mu lukiiko lwa NEC olw'omulundi guno.\nOmubaka Robert Migadde (Buvuma) omu ku baawakanya eky'okuggya ekkomo ku myaka gya Pulezidenti yagambye nti ye ng'omuntu mwetegefu okwetaba mu ttabamiruka kuba tavanga mu NRM.\nABALINA OKWETABA MU TTABAMIRUKA\nSsemateeka wa NRM alina abantu b'alambulula abateekeddwa okwetaba mu ttabamiruka w'ekibiina okuva mu ggwanga lyonna okuli:\nSsentebe w'ekibiina, omumyuka asooka owa Ssentebe (Haji Moses Kigongo), omumyuka ow'okubiri owa ssentebe (Rebecca Kadaga), abamyuka bassentebe ab'ebitundu okuli; Obuvanjuba, Buganda, Obukiika kkono, Obugwanjuba, makumbiKampala ne Karamoja.


Bukedde Online - Bawambye omwana ne bamutta\nLDU ne poliisi basse ateeberezebwa okubeera...\nAkabenje katuze abooluganda 5\nAdded 2nd January 2020\nIbrahim Kafeero olumu eyeeyita Brian 30, yataasiddwa poliisi y’e Njeru eyamukutte wakati mu kubwatuka kw’amasasi.\nKigambibwa nti, nga December 31, 2019, yateeze omwana Faridah Mbabazi 9, eyabadde agenda okugula butto n’amusobyako oluvannyuma n’amutuga n’amutta.\nNnyina wa Mbabazi, Rehema Batuuka yagambye nti, ku ssaawa mukaaga n’ekitundu ez’emisana ku Lwokubiri, yawadde muwala we 500/- aguleko butto wa 200/- n’obutungulu bwa 100/- asiike enva z’eky’emisana kyokka yalabye omwana takomawo, kwe kwesitula agende ku mudaala abyewole.\nYagambye nti, bwe yabadde atambula ng’atuuse mu kkoona awaziyivuzivu, yalabye akamu ku bugatto bwa muwala we omutima ne gumukuba.\nAgamba nti, yatambudde n’ayingira mu kasiko we yalabidde olugoye lwa muwala we era yagenze okusembera amaaso yagakubye ku mulambo.\nAgamba nti yawunze n’atema omulanga omwabadde n’enduulu eyakanze ateeberezebwa okubeera omutemu eyabadde akyali mu kasiko n’awamattukayo n’adduka. Ono, yalabiddwa abaana abaategeezezza nti ye Kafeero.\nAbatuuze beekozeemu omulimu okuyigga Kafeero ku byalo bisatu okuli Kiryowa, Kafunta ne Butema n’ababula kyokka omuwandiisi w’ekyalo Kiryowa, omwana eyattiddwa gye yabadde abeera, Charles Oloo n’amulonkoma gye yabadde yeekukumye.\nAbatuuze abaabadde bataamye obugo akasiisira baasazeewo okukateekera omuliro, Kafeero afiiremu kyokka ne yeebikka ebbaati.\nPoliisi yatuuse ng’essubi lyonna liyidde ne bamenya oluggi ne bamukukunulayo kyokka abatuuze ne baagala okumubaggyako amasasi ne ganyooka.\nOloo yagambye nti, Kafeero bamulinako emisango ebiri mu kakiiko egy’okusobya ku baana era bamumanyi ng’omu ku bavubuka abamenyi b’amateeka ku kyalo.\nOkutta Mbabazi, abatemu baasooka kutta omwana omulala Shakira Mpande 12, ku kyalo Bukabala nga December 2, 2019.\nBukabala kiriraanye Kiryowa byombi ebisangibwa mu ggombolola y’e Njeru e Buikwe.\nRobert Nsubuga omu ku bakulembeze mu kitundu kino yagambye nti, balina ekizibu ky’amasamba g’ebikajjo agabetoolodde, abamenyi b’amateeka mwe beekukuma ate ye Omuwalimu w’omuzikiti ku kyalo, Abdallah Ntende yagambye nti, abavubuka basusizza okukozesa ebiragalalagala.\nHilary Mukiza aduumira poliisi y’e Njeru yagambye nti, omulambo gwa Mbabazi baagutte mu ggwanika e Jinja ate Kafeero bamukuumira mu kaduukulu e Njeru.\nBayodde abateegera ku mwala gw’e Nakivubo


Okusonyiyibwa - Forgiveness\nKubanga bwe munaasonyiwanga abantu ebyonoono byabwe, Kitammwe ali mu ggulu anaabasonyiwanga nammwe.Naye bwe mutaasonyiwenga bantu ebyonoono byabwe, ne Kitammwe taasonyiwenga byonoono byammwe. - Matayo Matthew 6:14, 15\nAwo Yesu n'agamba nti Kitange, basonyiwe; kubanga tebamanyi kye bakola. Ne bagabana ebyambalo bye, nga bakuba akalulu. Lukka Luke 23:34\nNaye n'agamba nti Mpaawo muntu, Mukama wange. Yesu n'agamba nti Nange sisala kukusinga: genda; okusooka leero toyonoonanga lwa kubiri. - Yokaana John 8:11\nNze, nze mwene, nze nzuuyo asangula ebyonoono byo ku lwange nze; so sirijjukira bibi byo.- Isaaya Isaiah 43:25\nBalina omukisa ab'ekisa: kubanga abo balikwatirwa ekisa. - Matayo Matthew 5:7\nKubanga ndisaasira obutali butuukirivu bwabwe, N'ebibi byabwe siribijjukira nate. - Abaebbulaniya Hebrews 8:12\nAwo Peetero n'ajja, n'amugamba nti Mukama wange, muganda wange bw'annyonoonanga, nnaamusonyiwanga emirundi emeka, okutuusa emirundi musanvu? Yesu n'amugamba nti Sikugamba nti Okutuusa emirundi musanvu; naye nti Okutuusa emirundi ensanvu emirundi omusanvu. - Matayo Matthew 18:21, 22\nBwe twatula ebibi byaffe, ye wa mazima era omutuukirivu okutusonyiwa ebibi byaffe, n'okutunaazaako byonna ebitali bya butuukirivu. - 1 John 1:9\nEbuvanjuba n'ebugwanjuba bwe biri ewala, Bw'atyo bw'atutadde ewala ebyonoono byaffe: - Zabbuli Psalms 103:12\nTowalananga ggwanga, so tobanga na nge yonna eri abaana b'abantu bo, naye onooyagalanga muliraanwa wo nga bwe weeyagala wekka: nze Mukama. - Leviticus 19:18\nEri ow'ekisa oneeraga ow'ekisa; Eri eyatuukirira oneeraganga eyatuukirira; - Zabbuli Psalms 18:25\nKubanga ggwe, Mukama, oli mulungi, oyanguwa okusonyiwa, Era ojjula ekisa eri abo bonna abakukoowoola. - Zabbuli Psalms 86:5\nOkusaasira n'amazima tebikulekanga: Bisibenga mu bulago bwo; Biwandiikenga ku bipande eby'omutima gwo:Bw'onoolabanga bw'otyo okuganja n'okutegeera okulungi Mu maaso ga Katonda n'ag'abantu.- Engero Proverbs 3:3, 4\nBw'atyo Kitange ali mu ggulu bw'alibakola, bwe mutasonyiwa mu mitima gyammwe buli muntu muganda we. - Matayo Matthew 18:35\nAwo bwe munaayimiranga nga musaba, musonyiwenga, bwe mubanga n'ekigambo ku muntu; ne Kitammwe ali mu ggulu abasonyiwe ebyonoono byammwe. - Makko Mark 11:25\nEra temusalanga musango, nammwe temulisalirwa: era temusinzanga musango, nammwe temulisinzibwa musango: musonyiwenga, nammwe mulisonyiyibwa: - Lukka Luke 6:37\nera mubeerenga n'obulungi mwekka na mwekka, abakwatibwa ekisa, nga musonyiwagananga, era nga Katonda bwe yabasonyiwa mu Kristo. - Abaefeeso Ephesians 4:32\nnga milzibiikirizagananga, era nga musonyiwagananga mwekka na mwekka, omuntu yenna bw'abeeranga n'ensonga ku muntu munne; era nga Mukama waffe bwe yabasonyiwa mmwe, era nammwe bwe mutyo: - Abakkolosaayi Colossians 3:13\nnga mutunuulira nnyo walemenga okuba omuntu yenna aweebuuka mu kisa kya Katonda; ekikolo kyonna eky'okukaawa kiremenga okuloka n'okubeeraliikiriza, era ne kigwagwawaza abangi; - Abaebbulaniya Hebrews 12:15\nNze, nze mwene, nze nzuuyo sangula ebyonoono byo ku lwange nze; so sirijjukira bibi byo.- Isaaya Isaiah 43:25\nAwo Peetero n'ajja, n'amu gamba nti Mukama wange, mugand wange bw'annyonoonanga, nnaa musonyiwanga emirundi emeka kutuusa emirundi musanvu?Yesu n'amugamba nti Sikugamba nti Okutuusa emirundi mumvu; naye nti Okutuusa emirundi ensanvu emirundi omusanvu. - Matayo Matthew 18:21, 22\nTowalanangaggwanga, so tobanga na nge yonna eri abaana b'abantu bo, naye onooyagalanga muliraanwa wo nga bwe weeyagala wekka: nze Mukama. - Leviticus 19:18\nBw'atyo Kitange ali mu ggulu bw'alibakola, bwe muta, onyiwa mu mitima.gyammwe buli nuntu muganda we. Obufumbo n'okwawukana - Matayo Matthew 18:35\nnga milzibiikirizagananga, era nga musonyiwagananga mwekka na mwekka, omuntu yenna bw'abeeranga n'ensonga ku muatu munne; era nga Mukama waffe bwe yabasonyiwa mmwe, era natnmwe bwe muryo: - Abakkolosaayi Colossians 3:13\nnga mutunuulira nnyo walemenga okuba omuntu yenna awee buuka mu kisa kya Katonda; ekikolo kyonna eky'okukaawa kiremenga okuloka n'okubeeraliikiriza, era ne kigwagwawaza abangi; - Abaebbulaniya Hebrews 12:15


Bukedde Online - Mmanerenda tebaamuganyizza kuyingira mwaka 2019: Bamusse\nMmanerenda tebaamuganyizza kuyingira mwaka 2019: Bamusse\nAbeekalakaasi e Sudan bongedde okuloza ku bukambwe bwa Bashir: Abakubyemu amasasi\nTaata asozze muwala we ekiso n'amutta\nAdded 2nd January 2019\nMMANERENDA abazigu bamulondodde ne bamutuga ng’anaatera okuyingira ewuwe e Bwaise mu kiro ky’okuyingira omwaka omupya.\nOmulambo gwa Kayemba ku mmotoka.\nJohn Kayemba, abadde muwozi wa ssente (mannerenda) amanyiddwa ennyo mu Bwaise II mu Kampala, nga kuno agattako okukola obwa bbulooka bw'ettaka n'amayumba ne bizinensi y'okusuubula amanda.\nAbazigu baamusse mu kiro ekyakeesezza Olusooka omwaka ng'eggwanga lyonna liri mu kubinuka olw'okumalako omwaka.\nAbantu bangi tebaawulidde kanyoolagano kaabaddewo era beekanze mulambo ku makya.\nKigambibwa nti bwe yabadde addayo ewuwe, yagenze ku dduuka lya 'Mobile Money' e Bwaise n'aggyayo ssente ku ssimu. Kiteeberezebwa nti abaamulondodde baateeberezza nti alina ssente nnyingi olw'omulimu gw'okuwola ssente gw'abadde akola.\nOmulambo baagusanze gwaziddwa ng'ensawo z'empale bazifudde ekiraga nti baagenze ne ssente.\nWabula ku dduuka lya 'Mobile Money' we yaggyiddeyo ssente baakizudde nga yabadde aggyeeyo emitwali 15 zokka (150,000/-) kyokka tekimanyiddwa oba yabadde n'ensimbi endala abazigu ze baagenze nazo.\nOmwogezi wa poliisi mu Kampala n'emiriraano Luke Owoyesigyire yagambye nti abazigu baalondodde Kayemba ku ssaawa 5:00 ez'ekiro ekimalako omwaka 2018 bwe yabadde okumpi n'amaka ge agasangibwa mu Nakamiro Zooni mu muluka gwa Bwaise II.\nKayemba we baamuttidde, kinnya na mpindi ne poliisi y'e Nakamiro wabula tewali muserikale yavuddeyo kutaasa Kayemba.\nN'okuggyawo omulambo poliisi kyagitwalidde essaawa nnamba ekyanyiizizza abatuuze.\nAbatuuze bayongeddeko nti, ebimu ku bifo eby'obulabe mu kitundu kyabwe kuliko; omwala gwa Nakamiro Channel okuliraana we baatugidde Kayemba, ku kasaawe ka Nabukalu, ne mu kibangirizi kya katale k'abalimi aka Growers ne mu Namakula Zooni.\nBaagambye nti okuva ku ssaawa 1:00 ey'akawungeezi, ababbi baba beetala nga banywerawo n'enjaga kyokka poliisi efaayo.\nRonald Kisekka muganda wa Kayemba yagambye nti, beetaaga bwenkanya mu kuttibwa kw'omuntu waabwe n'asaba poliisi ebeere nnambulukufu mu kunoonyereza ebawe ne lipooti.\nOwoyesigyire yategeezezza nti poliisi yaggudddewo omusango ku fayiro nnamba SD:93/31/21/2018 okunoonyereza ne kutandikirawo okuzuula abazigu abasse Kayemba.\nOmulambo gwasooseddwa mu ggwanika e Mulago oluvannyuma ne bagenda okuziika.\nBwaise II mu Kampala\nZiizino ensonga lwaki Mu Buganda Kizira okutuula ku kyoto\nMunviire ηηende nneenoonyeze muwogo\nLwaki akoma mu kkubo?\nBajeti ejja eyongera bwavu\nGavumenti ereese emisolo emipya mu bajeti\nOmusolo ku mafuta ne sigala gulinnye ate bbo abakozi b'amasannyalaze g'enjuba basambira waggulu


Ebyobusuubuzi | Dembe FM 90.4 - Part 42\nAbakola amazzi bajulidde\nAbakozi b’amazzi n’abasogola juice bakusimbira ekuuli omusolo omupya ku mazzi.3 Bamu basisisnkanyeemu minister w’ebyobusuubuzi Amelia Kyambadde bagambye nti ekikolw akya gavumenti kyabakuba wala n’okubalekera ebibuuzo ku mugaso gw’okwegatta ku mawnaga amalala. Bakulembeddwaamu Gordon Wavamunno nga bagaala omusolo guno okukendeera okuva ku bitundu 15 […]\nURA Etabukidde Banabyabufuzi Kubyembalirira\nEkitongole ekiwooza kikangukidde abo bonna nadala banabyabufuzi abatandisse okwogerera embalirira ye gwanga amafuukule. Akulira ekitongole kino Allen Kagina agamba embalirira eno siyakunyigiriza muntu yenna wabula yakubayamba okukungaanya omusolo gwebeetaga Ono agamba nti amazima gali nti emisolo egimu gireteddwa kutaasa bantu […]\nKkampuni bbiri ezikola obuveera zigaddwa lwakubeera mu mbeera mbi. Abakozi mu kkampuni eno beebadde basing okubonaboona ng’abasinga bavunze engalo n’ebigere olwwedaggala lyebakwatamu n’okulinnyamu. Kkampuni zino kuliko emanyiddwa nga Lida ne Eon nga zonna zikolala Mbalala mu district ye mukono. Abalwanirira eddemeb ly’abakozi beebasooka […]


By Benjamin Ssebaggala Paddy Bukenya\nOmulamuzi Mukoye owa kkooti ey'eddaala erisooka e Mpigi yamusomedde omusango n'addamu okumusindika ku limanda mu kkomera ekigo nga bw'alindirira okusindikibwa mu kkooti enkulu omusango guwulirwe.\nWamala yakwatiddwa Omwaka oguwedde oluvannyuma lw'omuyizi atannetuuka okumulumiriza nti yabadde amusobezzaako.\nEnsonga yali azifutyanse wabula bwe byafuluma mu mawulire, pulezidenti Museveni yasinzidde ku kitebe kya poliisi e Nagulu mu lukung'aana lwa poliisi (police Council) n'alagira addemu akwatibwe.\nKino wekijjidde ng'omwaka ng'abantu bangi beekubira enduulu mu boobuyinza nti bakabasanyizibwa.\nOmwaka oguwedde Samantha Mwesigye omukozi mu ofiisi y'omuwabuzi wa gavumenti mu by'amateeka yeekubira enduulu ng'agamba nti waliwo abamubeeba omukwano.\nAbakyala abalwanirizi b'eddembe ly'abakyala nga bakulemberwa Omubaka Ana Adeke Ebaju baatwala ensonga ewa Sipiika Kadaga n'agira okuteekawo akakiiko kanoonyereze ku nsonga eyo.\nLipooti y'akakiiko kano eraga nti abantu banji bakabasanyizibwa ku mirimu era kaasemba nti wabeerewo ekikolebwa n'amateeka gateekebwe mu nkola kubanga bangi abatusibwako ebikolwa bino ne bafiira eyo ekimugunyu.\nSipiika wa palamnti Rebecca yakubirizza abakyala oba abawala abali mu bifo eby'enjawulo nga ku matendekero oba ku mirimu ng'abasajja babakaka omukwano baveeyo batwale ensonga mu boobuyinza baleme kuzisirikira.\nKino kyava ku Samantha Mwesigye okwekubira enduulu nti baali bamukaka omukwano ku mulimu gye yali akolera mu ofiisi y'omuwabuzi wa gavumenti ku by'amateeka.\nKadaga yalagidde abakyala nti bwe wabeerawo omuntu ng'amunyigiriza amukaka omukwano waakiri awandiikire sipiika yennyini ayingire mu nsonga.\nAkakiiko kaasembye wateekebwewo namba y'essimu etali yakusasulira abaana abawala gye bayinza okukubako okuloopa ababakabasanya.\nMinisitule okuli ey'ebyenjigiriza, ekikula ky'abantu, minisitule y'ensonga z'omunda mu ggwanga bateekewo enkola ennyangu nga bonna basobola okuwuliziganya n'okulondoola ensonga z'abakabasanyizibwa.\nAkakiiko kasemba nti etteeka erirambika eby'enjigiriza (Pre-Primary, Primary and Post-Primary) Act of 2008 likolebwemu ennongoosereza lirambike ku mbeera y'okukabasanya abayizi.\nAkiikirira UNATU e Mpigi Barbara Kasule ategeezezza Bukedde nti baafuna emisango etaano ng'abayizi beekubira enduulu ku babakabasanya.\nOgumu ku misango gye baafunye kwekuli ogwa Wamala oguli mu kkooti. Ayongerako nti emisango egy'engeri eno bagisindika ku poliisi ne mu boobuyinza abasingako.\nAkulira eby'enjigiriza e Butambala John Ssebakumba Kisitu agamba nti omwaka oguwedde yafunye emisango 20 ng'abayizi beekubira enduulu ku babakabasanya kyokka ng'abasinga bantu abava mu bitundu abaana gye bava.\nRobina Sentongo Nakasirye omubaka omukyala owa Kyotere awadde amagezi nti abazadde basaana okufuula abaana mikwano gyabwe kubanga ye yalinako omwana gw'ayamba kyokka ng'oluwummula lutuuse naye bamulagidde asigale ku ssomero bwe yamubuuza n'amutegeeza nti waliwo omusomesa omusajja eyali amutigatiga era yali asaze amagezi asigale ku ssomero amukozese.\n"Okuggyako ng'amateeka gateekeddwa mu nkola oba okwongera okugakalubyamu ng'oyo akutte omukazi oba okusobya ku muwala abonerezebwa bw'abeera musomesa ebbaluwa n'esazibwamu abalala ne bamuyigirako" Nakasirye bwe yaggumizza.\nMartin Kiiza akulira NCA ategeezezza nti bafulumya lipooti (State Of Uganda's Children Report) esembyeyo bagifulumizza 2018.\nBanoonyerezza ku bawala 22 ab'emyaka 15 ne bakizuula nti ku buli bawala 22 kuliko 11 abatulugunyiziddwa mu birowoozo ate buli bawala 22 bebabuuzizza kuliko 8 abakabasanyiziddwa.\nKiiza agamba nti bali mu kutalaaga masomero nga batondawo Child Rights Clubs era bamaze okukikola mu masomero 60. Zino ziyambako okutendeka abaana okwekuuma n'okubatendeka okulwanirira eddembe lyabwe.\nAkakiiko k'ettaka kagenze Karamoja


Entebe ey'obwakabaka ennene enjeru ey’omusango yeki?\nEntebe ey'obwakabaka ennene enjeru ey’omusango eyogerwako mu Kubikkulirwa 20:11-15 era kwekusala omusango okusembayo nga abaabula tebanakasukibwa mu nyanja y’omuliro. Tumanyi okuva mu Kubikkulirwa 20:7-15 nti omusango guno guja kubaawo oluvanyuma lw’ekyaasa era oluvanyuma nga sitaano akasukiddwa mu nyanja y’omuliro ensolo ne nabbi w’obulimba gyebali (Okubikkulirwa 19:19-20; 20: 7-10). Ebitabo ebibikkuliddwa (Okubikkulirwa 20:12) birina ebiwandiiko ebikwata ku buli kimu omuntu kyeyali akoze, ekibi oba ekirungi kubanga Katonda amanyi byonna ebyali bikoleddwa, byogeddwa, oba ebyali birowoozeddwa era alisasula n’okubonereza buli omu okusinziira ku bikolwa bye (Zabbuli 28:4; 62: 12; Abaruumi 2:6; Okubbikulirwa 2:23; 18:6; 22:12).\nEra mu kaseera kano, ekitabo ekirala ekiyitibwa ekitabo ky’obulamu kibikulwa, (Okubikkulirwa 20:12). Kino kyekitabo ekisalawo oba omuntu alisikira obulamu obutaggwaawo wamu ne Katonda oba alifuna ekibonerezo eky’emirembe gyonna mu nyanja eyaka n’omuliro. Newankubadde Abakristaayo baliwa embalirira olw’ebikolwa byabwe, basonyiyibwa mu Kristu era amannya gabwe gali mu “kitabo ky’obulamu okuva ku kutondebwa kw’ensi” (Okubikkulirwa 17:8) Era tumanyi okuva mu byawandiikibwa nti ku lunaku lw’omusango luno, abafu lwebalisalirwa omusango olw’ebikolwa byabwe byebakola (Okubikkulirwa 20:12) era nti “Era omuntu yenna ataalabika ng'awandiikiddwa mu kitabo eky'obulamu, n'asuulibwa mu nnyanja ey'omuliro.”(Okubikkulirwa 20:15).\nNgeri gyekiri nti wagenda kubaayo omusango ogusembayo eri abantu bonna, ebyawandikibwa bingi byogera nti abatakkiriza wamu nabakkiriza bombi bagenda kiyimirira mu maaso y’omusango. Buli muntu aliyimirira mu maso ga Kristu okusalirwa omusango olw’ebikolwa bye. Newankubadde kiri lwatu nti entebe ennene enjeru ey’omusango y’entebe y’omusango ogusembayo, Abakkiriza tebakkiriza ngeri gyekwatagana ku misango emirala egyogerwako mu Bayibuli, naddala, ani alisalirwa omusango ku ntebe enjeru ennene.\nAbakkiriza abamu bakkiriza nti ebyawandiikibwa biraga okusala emisango kwa mirundi esatu. Omusango ogusooka gwe gw’endiga n’embuzi oba okusalira omusango okw’amawanga (Matayo 25: 31-36). Kuno kutuukawo nga akaseera okokubonaaboona kawedde wabula ng’ekyasa tekinatuukawo; ng’ekigendererwa kyakwo kwekumanya abo abanayingira mu bwakabaka obw’ekyasa. Omusango ogw’okubiri kuliba okusala omusango ogw’ebikolwa by’abakkiriza okuyitibwa “entebe y’omusango eya Kristu” (2 Abakkolinso 5:10). Ku kusala omusango kuno, abakkiriza balifuna emitendera egy’enjawulo okusinziira ku bikolwa byabwe n’okuweereza Katonda. Okusala omusango okw’okusatu kwekuliba ku ntebe ennene enjeru ng’ekyasa kiwedde (Okubikkulirwa 20:11-15). Kuno kwesalira omusango abo bonna abatakkiriza nga balisalirwa omusango okusinziira ku bikolwa byabwe era olwo basindikibwe eri ekibonerezo eky’olubeerera mu nyanja eyaka n’omuliro.\nAbakkiriza abalala bakkiriza nti emisango gyino gy’onsatule gyogera ku musango gwegumu ogusembayo, wabula si misango esatu egyawukanye. Kwegamba, okusala omusango oba omusango gw’entebe ennene enjeru mu Kubikkulirwa 20:11-15 kuliba kusala musango eri abakkiriza n’abatakkiriza wamu. Abo abalisanga nga amannya gabwe tegali mu kitabo kyabulamu balisalirwa omusango okumanya ekigera ky’ekibonerezo kyebalifuna mu nyanja ey’omuliro. Abo abalowooza bwebati bakkiriza nti Matayo 25:31-46 nyinyolola ndala eraga kki ekigenda okutuukawo ku ntebe ennene ey’omusango enjeru. Bagamba nti ebiva mu kusala omusango kuno bifanagana n’ebyo ebiva mu kusala omusango ku ntebe enjeru ennene mu Kubikkulirwa 20:11-15. Endiga (Abakkiriza) bayingira mu bulamu obutaggwaawo, ate embuzi (Abatakkiriza) bakanyugibwa mu “kuboonaboona okw’emirembe gyonna” (Matayo 25:46).\nEndowooza yonna omuntu gyabera nayo ekwataggana ku ntebe ennene enjeru ey’omusango, kikulu obugya maaso ku mazima agali ku musango oba emisango ogyijja. Okusokera ddala, Kristu yaliba omulamuzi, abatakkiriza bonna balisalirwa omusango Kristu,era balibonerezebwa okusinziira ku bikolwa byabwe. Bayibuli eyogera bulungi nti abatakkirza bali mu kweterekera busungu bwa (Abaruumi 2:6). Abakkiriza balisarwa omusango Kristu, wabula, olw’okuba nti obutukirivu bwa Kristu bwatutekebwako era nti amannya gaffe gawandikibwa mu kitabo ky’obulamu, tuliweebwa empeera mu kifo kyekibonerezo okusinziira ku bikolwa byaffe. Abaruumi 14:10-12 egamba nti ffena tuliyimirira mumaaso g’entebe y’omusango eya Kristu era nti buli omu aliwa embalirira eri Katonda.


Bukedde Online - Ssisinkana Kabaka awasa embeerera buli mwaka!\nSsisinkana Kabaka awasa embeerera buli mwaka!\nMityana efuna obukadde 120 omwaka okukiyonja, lwaki kikyalina kaabuyonjo emu?\nKIBOGA: Ekibuga eky'abantu 70,000 kibeera ...\nAdded 19th September 2013\nSISINKANA KABAKA Mswati III, awasa embeerera buli mwaka! Kabaka ono abadde n’abakazi 14, kyokka wiiki ewedde yalonze omukazi nnamba 15 gw’ateekateeka okuwasa amuyingize mu ffaamu ye etekoma!\nKyokka okumukakasa nti afuuse mukazi we omujjuvu alina kusooka kufuna lubuto!\nMswati ye Kabaka wa Swaziland eririraanye South Afrika. Buli mwaka ategeka omukolo kwe bakung’aanyiza abawala embeerera ne bayisa ebivvulu mu Lubiri lwe nga bazina bambadde obukete, amabeere gali wabweru.\nMwasi III ng'azina n’embeerera .\nKabaka n’abakungu be omukolo guno tebagubulako, mwattu n’abawala bagwesunga era ng’ebula emyezi nga mukaaga, bannyaabwe batandika okubazigula, ne babafumbirira ne bavaayo nga banyirira ng’ebinya!\nKale omwaka guno mwanamuwala Sindiswa Dlamini 18, ye yanywedde mu banne akendo n’alangirirwa okubeera muka Kabaka Mswati III owa 15.\nWabula newankubadde ono awezezza omuwendo guno, Mswati azze afuna obutakkaanya n’abamu ku bakyala be olw’ennyonta y’omukwano gy’abayisaamu, anti tasobola kubamatiza bonna!\nOmu, LaGija yeewaggula mu 2012 n’addukira e South Afrika gye yagula ennyumba ate omulala LaDube gwe yawasa mu 2005 nga wa myaka 16 yamukwata lubona ne minisita w’e ow’obuntubulamu nga beegadanga. baayawukana omukazi ono n’awasiza ddala minisita oyo era yamuzaalamu n’abaana.\nKyokka abaagala Obwakabaka bagamba nti Abazungu bampuliddekamenya, be bapokera abamu ku bawala bano ssente banobe, era ab’omwoyo omutono ne bagendera ddala.\nAbamu ku baka Mswati ab’enjawulo.\nOmwogezi w’Olubiri lwa Mswati, Ludzidzini Timothy Mtetwa ye yafulumizza amawulire gano n’ategeeza nti omuwala ono yalondeddwa ku mukolo gwe bayita ‘Umhlanga’ (‘Reed dance’) ogukolebwa mu September buli mwaka. Mtetwa yagambye nti omuwala ono eyaakamaliriza emisomo mu St. Francis High School waakulagibwa mu lujjudde nga September 28.\nOmukolo kwe balondera gutegekebwa buli mwaka ne bakung’aanya abawala embeerera era gwetabibwako abato mu myaka n’abakuze naye nga tebannaba kufumbirwa.\nBakung’aanira mu Lubiri lwa Namasole. Nga wabula ennaku bbiri okulondako Kabaka gw’anaawasa bagenda ku nsiko ne batema emmuli nga bakozesa ekiso ekiwanvu kye bajja nakyo.\nEkiro bazizigula ne bazisiba mu miganda era zikozesebwa okubugiriza Olubiri lwa Namasole.\nEmbooseera z’abawala ku mukolo guno.\nOlunaku lw’okugenda mu Lubiri nga lutuuse bambala obukete bwe bawunda mu butiiti bwe basiba mu kiwato okubikka ku nsonyi ne bambala n’omukuufu gw’obutiiti omunene nga gukoona ku mabeere.\nBayimba n’okuzina amazina nga bayisa ebivvulu mu Lubiri olwo Kabaka n’alondako gw’asiimye.\nKino kikolebwa okusikiriza abaana abawala okwekuuma nga mbeerera era gw’asiimye talina kugaana wadde okunoba.\nAbambejja n’abaana abalala abawala abava mu lulyo Olulangira bakkirizibwa okwetaba ku mukolo guno wabula babatikkira omuge oguliko ebyoya ebimyufu okubasobozesa okubaawula ku balala.\nKabaka Mswati alina abaana 23 wabula bakyala be babiri b’asooka okuwasa balondebwa lukiiko lw’Abataka.\nMu Bwakabaka bungi mu Afrika, omukolo guno ogw’abawala embeerera okuzinira mu Lubiri baagukolanga wadde amawanga agamu gaagudibya. Ne mu Buganda, omukolo guno gwakolerwanga mu Lubiri lwa Kabaka, nga guyitibwa ‘Okuzina Ekifule’, wabula gwawerwa awo nga ku mulembe gwa Ssekabaka Ssuuna II.\nEbifa ku Mswati III owa Swaziland\n1.Kabaka wa Swaziland era ye mukulembeze ow’oku ntikko. Swaziland ly’eggwanga eryasigaza Obwakaba obwetongodde.\n2. Yazaalibwa 1968, kati aweza emya 45.\n3.Yasomera mu Sherborne School n’atuuzibwa ku Bwakabaka mu 1986 ng’adda mu bigere bya kitaawe Sobhuza III.\n4. Avumiriddwa Abazungu emirundi mingi nga bagamba nti obuwangwa bw’eggwanga lye buvvoola eddembe ly’abakyala b’akaka omukwano.\n5.Mugagga ffugge wabula okunoonyereza kw’ekibiina ky’amawanga amagatte kulaga nti bannansi 70 ku 100 ku bantu akakadde kamu n’emitwalo 20 abali mu ggwanga baavu lunkupe.\n6. Okunoonyereza kw’ekibiina era kulaga nti Swazilandi lyeggwanga erisingamu okusasaanya akawuka akaleeta mukenenya mu Afrika era lye lisinza abantu abangi abalina akawuka ka siriimu.\nKabaka awasa embeerera buli mwaka\nSsente za SACCO y'e Lukaya zibuze: Mu seefu basanzeemu binusu\n'Okulangira eyasoma obubi kyongera kumukonya'\nOmuwala aloopye Bisopu Makumbi okumusobyako; Yampa omutwalo nangamba ssoogera\nAgasajja gatuga gatya bbebi ataliiko nziro yonna!


Bukedde Online - Musse mu nkola amateeka agatangira ab'ekika okufumbiriganwa\nBambega bawadde obujulizi ku bali ku gw’okutta...\nAb’ewa Kisekka beemulugunyizza ku mukozi...\nPULEZIDENTI Museveni asabye abalamuzi okuva ku Ssemazinga wa Africa okuteeka mu nkola amateeka g’obuwangwa n’ennono naddala agakugira abantu abava mu kika ekimu okuwasahhana kubanga kino kye kifuula Africa ey’enjawulo ku mawanga amalala.\nPulezidenti Museveni n'abamu ku balamuzi abeetabye mu lukungaana\nMuseveni yagambye nti okuva edda Abaddugavu baali baamaanyi mu butonde y’ensonga lwaki bwe baatwalibwa mu buddu ne batulugunyizibwa baasobola obutasaanawo ate ne bawera kubanga omusaayi gwabwe gwali gwa maanyi.\nYagambye nti, “Mu Uganda tulina etteeka erikugira omuntu okuwasa munne gw’alinako oluganda, naye simanyi oba nga tulina erigaana abantu abava mu kika ekimu okuwasahhana. Abaagalana nga bafumbiriganwa mu kkanisa babuuza ani awaddeyo omugole naye simanyi oba babuuza abagole oba nga bava mu kika kye kimu,” Museveni bwe yabuuzizza.\nYabadde mu lukuhhaana olw’omulundi ogw’okuna olwa African Court on Human Rights olwetabyemu abalamuzi okuva kkooti za Ssemazinga Africa olwatudde ku Speke Hotel e Munyonyo.\nYagambye nti tulina okukuuma ebyobuwangwa byaffe nga tugatta ebyobuwangwa mu mateeka.\nMuseveni era yakubirizza abalamuzi okusooka okulowooza ennyo ku nkulaakulana y’eggwanga n’ebyenfuna nga tebannalowooza ku ddembe ly’obuntu lye balwanirira kubanga eggwanga bwe litaba na ssente, gavumenti ebeera tesobola kutuukiriza buvunaanyizibwa bwayo ku ddembe ly’obuntu ng’okubazimbira amalwaliro n’amasomero, amazzi amayonjo n’ebirala.\nYagambye nti abalamuzi basobola okuyamba mu byenkulaakulana by’eggwanga ng’essira baliteeka ku ky’okuwulira emisango egikwata ku bya bizinensi kubanga wayinza okubaawo omusango nga ssinga kkampuni eggalwa abantu bagenda kufiirwa emirimu.\nYazzeemu okukinogaanya nti ensonga y’okuwanika ku kalaba wadde ng’amawanga g’Abazungu gagivumirira ye waakugenda mu maaso n’okugiwagira kubanga embeera nga bw’eri e Bulaaya si bweri mu Africa.\nPulezidenti wa kkooti ya Africa, Sylivian Ore yasabye Museveni eteeke omukono ku kiwandiiko ekisobozesa Bannayuganda ababeera batyoboddwa eddembe lyabwe baloope butereevu emisango mu kkooti ya Africa.\nOre yagambye nti wadde Uganda mmemba ya kkooti eno Bannayuganda emisango gyabwe balina kusooka kugiyisa mu kakiiko k’eddembe ly’obuntu aka Africa nga bano be basalawo okugiweereza mu kkooti eno.\nAbalya enguzi ku bayinvesita bubakeeredde - Museveni\nChameleon bimwonoonekedde! Bamutwala mu kkooti lwa kulya ssente obukadde 225 n’agaana okuyimba


Bukedde Online - Ab'e Kinnawataka batandise emirimu eginaabagobako obwavu\nAb'e Kinnawataka batandise emirimu eginaabagobako obwavu\nAbakulembeze b’abakyala mwetabe mu misomo...\nAbakyala b'e Kinnawataka mu munisipaali y'e Nakawa obwavu babugobye na kukola byamikono\nAbamu ku bammemba b'ekibiina kya Active Women Butabika nga baluka ebimu ku by'emikono bye bakola\nEnkulaakulana okubeerawo mu maka kiba kyetaagisa okuba ng’omwami n’omukyala bombi beenyigira mu mirimu egivaamu ensimbi era amaka agakyali ku nkola y’omu ku bano okubeera nga y’akola gasanga okusoomoozebwa kungi.\nAbasajja be baasinganga okukola emirimu egikulaakulanya amaka naye kati ebyo byakyuka nga n’abakyala baatandika okwenyigira mu mirimu egy’enjawulo n’okukola ebibiina ebibagatta nga mwe bayita okwewa amagezi ku biki bye balina okukola okulaba nga beeyimirizaawo n’amaka gaabwe.\nAbakyala b’e Kinnawataka mu munisipaali y’e Nakawa abeegattira mu kibiina kya Active Group Kinnawataka baasalawo ne beekolamu omulimu okulaba nga bakola emirimu egy’enjawulo basobole okweyimirizaawo.\nBano bakola emirimu egy’enjawulo omuli okutunga ensawo, okukola eby’omu bulago, obukomo, sabbuuni w’emiti n’ow’amazzi n’ebirala.\nBetty Mutesi (ku kkono) ne Ruth Nankinga nga balaga ensawo ze baluka.\nBetty Nawula, akulira ekibiina kino agamba nti baasooka kutereka ssente nga bwe zigenze ziwera kwe kutandika okuzikozesa nga bagulamu ebikozesebwa bye beeyambisa okukola ebintu eby’enjawulo.\nNawula agamba nti, ekyabasikiriza okutandika okwekolera baayagala okwongera ku nyingiza y’amaka gaabwe basobole okubeera obulungi.\nBano baayolesezza bye bakola e Lugogo ku kisaawe kya UMA gye buvuddeko era baagambye nti, bafunye ebirungi bingi bukya batandika okukola ebintu bino mu 2017 omuli ebyenfuna mu maka gaabwe okulongooka ate nga bafunye n’obukugu okukola emirimu egy’enjawulo.\nAbakyala nga balaga bye bakola omuli n'ebyomu bulago\nOkusoomooza kwe basanga\nCaroline Nambalirwa, omu ku bammemba ku kibiina kino yagambye nti okusoomoozebwa kwe basanga kwekuba nti ebintu bye bakozesa naddala embira ze bakozesa okuwunda ensawo n’okukola ebikomo za bbeeyi ng’oluusi bw’obala ssente ze bateekamu ate n’ebiseera ogenda okwekanga nga tebafunyeemu.\nOkusoomoozebwa okulala kwekuba nti, abantu abamu be bakoleramu bwe babatunuulira babasekerera nga balowooza nti, bye baliko kumala biseera naye bo ekyo tekibamalaamu maanyi kubanga buli mulimu gubaamu okusoomoozebwa nga bw’ogumiikiriza lw’ofunamu.\nBano bagamba nti, kye bagenda okuzzaako kwe kwekolamu ekibiina ekifumba emmere ku mikolo nga kino bwe banaakimaliriza bakakasa ng’ebyenfuna byabwe bijja kwongera okulongooka.


Bukedde Online - Museveni asonyiye aba takisi emisango gya KCCA\nBano tebatya ssimu kubakozesa bubenje\nEkyabadde mu kivvulu kya Kampala City Carn...\nPULEZIDENTI Museveni awadde aba takisi mu Kampala obukadde 200 n’abasonyiwa n’emisango gy’ebidduka egyabaggulwako KCCA ne Poliisi era n’alagira n’okuyimbula abasibe abaggalirwa e Luzira n’amakomera ag’enjawulo olw’emisango gya takisi.\nBya HANNINGTON NKALUBO NE JOSEPH MUTEBI\nOmukulembeze w’eggwanga era yaweze mbagirawo ssente ezibadde ziggyibwa ku ba takisi mu ppaaka ne ma kkubo gye bayita nga batikka n’okujjuzaawo abasaabaze.\nBino byabaddewo ku Ssande mu nsisinkano ya Pulezidenti n’ebibinja by’aba takisi ebibiri ebitalima kambugu okuli ekya Uganda Transport Development Agency (UTRADA) ekya Musitafah Mayambala n’ekya Kampala Operational Taxi Stages Association (KOTSA) ekya Yasin Ssematimba.\nEnsisinkano eno yabadde yaakubiri ng’omulundi ogwasooka, aba takisi baasisinkana Pulezidenti nga September 1, 2015 ne balema okukkiriziganya ng’ekibinja kya UTRADA kiwakanya enteekateeka za KCCA okubasoloozaamu emitwalo 12 ate ng’ekibinja kya KOTSA kiwagira Jennifer Musisi era ebibinja byombi byatabukira mu maaso ga Pulezidenti.\nKu Ssande nga October 4, 2015, Museveni yazzeemu okubasisinkana era mu nsisinkano eno eyabadde mu maka g’obwapulezidenti e Ntebe, buli kibinja kyakiikiriddwa abantu 50 okwawukanako n’ensisinkano eyasooka, Mayambala bwe yatwala abantu 500 ate Sematimba n’atwala 1,300.\nEnsisinkano eno yeetabyemu, omuduumizi wa Poliisi, Gen. Kale Kayihura, omuwabuzi wa pulezidenti ku by’obutale, Winnie Twine, ssentebe wa NRM mu Lubaga, Abdul Kitatta, omubaka w’abakozi mu Palamenti, Dr. Sam Lyomoki n’abayambi ba\nEnsonda mu lukiiko luno, olwagaaniddwaamu abaamawulire, zaategeezezza nti Museveni eyabadde omukambwe teyawadde buli muntu mukisa kwogera okuggyako abakulembeze baabwe bokka era n’awera n’ebibiina by’abakozi okuddamu okweyingiza mu nsonga za takisi mu ppaaka. Yagambye baddereeva nti bino bwe binaakolebwa, teri kigenda kuddayo kutawaanya mulimu gwabwe ogwa takisi oba okulowooza okubagoba mu kibuga Kampala.\nMayambala yagambye nti ye mwetegefu okuddamu okwesimbawo ku bwassentebe era ayagala baddereeva bonna bakkirizibwe okuddamu okulonda.\nYagambye nti KCCA ebadde n’oludda kyokka kati ebintu bikoleddwa nga baddereeva bonna bali bumu era ssinga bagoberera Museveni bye yabagambye, omulimu gwabwe gwa kutereera.\nOkukkiriziganya kuno kwamenyeewo okwaliwo ku bya bbaasi, Pulezidenti n’alagira biddemu byeetegerezebwe.\nAmyuka omwogezi wa KCCA, Robert Kalumba yagambye nti tebannafuna kiwandiiko kyonna ku byatuukiddwaako n’agamba nti ssente endala ng’oggyeeko emitwalo 12 aba takisi ze basasula buli mwezi, ensimbi endala bo nga KCCA tebazimanyi.\nKu kya ppaaka ez’obwannannyini, Kalumba yagambye nti KCCA ezimanyi era ye baazikkiriza okukola nga ziriwo mu mateeka. Ezimu ku zo kuliko; Namirembe Bus Terminal, Namayiba ne Kisenyi.\nOmukwanaganya w’emirimu mu ppaaka ya Namayiba ne Kisenyi, Saadi Lukwago yagambye nti KCCA bwe yali ekyakola Ppaaka Empya, yapangisiza baddereeva awalala nga y’ebasasulira kyokka bwe yamaliriza okuddaabiriza Ppaaka Empya n’eva ku by’okubasasulira.\nYagambye nti kino kibawalirizza okusolooza takisi ezikolera mu ppaaka nga Namayiba ne Kisenyi kubanga KCCA tekyasasula za bupangisa.\n1. Obuvunaanyizibwa bw’okuddukanya takisi mu Kampala yonna Pulezidenti yayongedde okubukwasa KCCA era n’alagira baddereeva bagende mu maaso nga bawa 120,000/- eza buli mwezi.\n2. KCCA okweddiza ppaaka z’obwannannyini zonna mu Kampala okulaba nga bazigula oba bazipangisa okwewala okuggya ku ba takisi ssente ennyingi. Ku nsonga eno, ekituufu bakisalawo wiiki ejja.\n3. Museveni yaggyeewo ssente ezibadde zisoloozebwa ku ba takisi mu makubo gye bayita buli kabuga abakwata ttenda gye babadde basinziira okukasuka bulisiiti mu mmotoka zaabwe.\n4. Yalagidde aba takisi okuddamu okwerondamu obukulembeze ku siteegi wansi nga bali wamu obutayawulamu bibinja bya njawulo era nga kino nakyo kisalibwawo wiiki ejja ku tteeka ki lye bagenda okulonderamu oba lya KCCA oba lya minisitule y’eby’entambula. Kino ba kukikolera mu ppaaka sso si bisaawe.\n5. Emisango gyonna egibadde givunaanibwa aba takisi mu kkooti ne ku poliisi ssaako abasalirwa ebibonerezo, biveewo.\n6. Ebibiina by’abakozi yabiragidde bive mu ppaaka za takisi babaleke bakole byabwe era ne ba Kitatta aba bodaboda basigale mu pikipiki zaabwe n’aba takisi bakole ebyabwe.\n7. Ssente ze yabawadde zonna yalagidde ziyitte mu Sacco zaabwe era zino bagenda kuzifunirawo mu bwangu; aba Ssematimba zigenda kuyita mu “United Hornet Drivers & Conductors Savings Cooperative” ate Mayambala nabo mu Sacco yaabwe eyitibwa Kampala Metropolitan Taxi Operators Sacco.\n8. Pulezidenti yabalagidde bagatte ebiwayi byonna baddemu balonde abakulembeze. Baddereeva bonna basobola okuddamu okulonda oba ebiwayi bisobola okwerondamu ku buli ludda ne bafuna olukiiko lumu.\n9. Museveni yalagidde nti ebya bbaasi ezibadde zireetebwa bisooke biyimirizibwe kubanga Gavumenti eteekwa kukolagana butereevu n’aba takisi okwewala okubanyigiriza n’okugobwa.\nBamusaayimuto baase mu mpaka za ddigi e Busiika


Egwanga ligenda kusabira Oulanyah olwaleero | Dembe FM 90.4\nEgwanga ligenda kusabira Oulanyah olwaleero\nOmubiri gwomugenzi Jacob Oulanyah, abadde sipiika wa palamenti eyomulundi ogwe 11 gugenda kujibwa ku palamenti amakya ga leero okugutwala ku kisaawe Kololo mu kusaba kwegwanga, okwategekeddwa.\nOkusaba kuno kugenda kukulemberwamu Ssabalabirizi wekkanisa ya Uganda Dr Samuel Steven Kaziimba Mugalu, nga kugenda kwetabwako nomukulembeze wegwanga Yoweri K Museveni.\nOmubiri gwomugenzi gwasuze ku palamenti, gyegwatwaliddwa olunnaku lweggulo okuva mu maka g’eMuyenga.\nOkusinziira ku minisita wnesonga zobwa pulezidenti atenga ye ssentebbe wolukiiko olutegeka okuziika Milly Babalanda, abantu 1,500 bebayitiddwa okwetaba mu kusaba kuno.\nKuno kuliko ababaka ba palamenti, ba minisita nabakungu abalala.\nOluvanyuma lwokusaba, omubiri gwa Oulanyah gugenda kutwalibwa mu nnyonyi, ku butaka ku kyalo Lalogi mu disitulikiti ye Omoro, gyegugenda okusula guberewo olunnaku lwenkya azikibwe ku lunnaku Lwokutaano.\nGavumenti yategezezza nga Oulanyah bweyafudde ebirwadde ebyenjawulo, oluvanyuma lwobuvune ku bintundu bye ebyomunda mu mubiri.\nMungeri yeemu, poliisi efulumizza okulungamya kwentambula yebidduka, mu kusaba kwa leero e Kololo.\nOmwogezi wa poliisi y’ebidduka Faridah Nampiima agambye nti enguudo okuli; Upper kololo, Elgon terrace, lower kololo ne Wampewo Avenue zigenda kuggalwa kulwobulungi bwentekateeka.\nAgambye nti entambula ejja kuddayo mu mbeera eyabulijjo, omukungubazi omukulu omukulembeze wegwanga bwanaaba avudde mu kifo ekyo.\nNampiima asabye abantu babulijjo naddala abasula mu bitundu bye Kololo okukozesa enguudo endala zonna ezisoboka okutuuka ku Jinja road, Kira road, Acacia avenue nenuudo endala okugenda ku mirimu gyabwe.\nOluguudo lwa John Babiha lugenda kukozesebwa abagenyi, abalala bajja kukozesa Elgon terrace okutuuka e Kololo eri abo abava ku Jinja road atenga abali mu bitundu bye Nakawa bagenda kukozesa Lugogo, Join Upper Kololo, Impala Avenue atenga bagenda kuziteeka ku ssomero lya City high school.\nBava ku Jinja road nemu masekati ga Kampala bagedakukozesa Wampewo Avenu, basimbe mmotoka ku Africana.\nNampiima alabudde nti tewali boda boda zigenda kukirizibwa mu bitundu bye Kololo.